Isteri Afiq Muiz Nafi Tuduhan Buat Cerita, Tunjuk Bukti Badan Lebam Dan Jari Patah Akibat Dipukul

Baru-baru ini pelakon, Afiq Muiz dan isteri, Pachara Apin menarik perhatian orang ramai apabila isterinya memuat naik kenyataan di akaun TikTok mendakwa Afiq memukulnya.

Bagaimanapun, Afiq Muiz atau nama sebenarnya Afiq Muiz Azman Shah menafikan dakwaan itu dan membuat laporan polis. Dia akan mengambil tindakan undang-undang bagi membersihkan nama baiknya serta keluarga.

Sementara itu, adik Afiq Muiz iaitu seorang pelakon, Aishah Azman turut menidakkan kenyataan abangnya itu dan mengatakan kakak iparnya memutar belitkan cerita sebenar.

Susulan tuduhan berkenaan, Pachara tidak berdiam diri, malah turut berkongsi beberapa foto menjadi mangsa pukul Afiq Muiz di akaun Facebook miliknya sebagai bukti untuk membuat laporan polis. Bahkan, dia juga memuat naik laporan polis untuk digunakan di mahkamah.

Foto dimuat naik Pachara itu menunjukkan imej imbasan sinar x-ray jarinya patah serta perbezaan antara mata lebam dipukul oleh suaminya dan alergik ubat.

Bukan itu sahaja, Pachara mendakwa dia menjadi mangsa keganasan rumah tangga sejak tiga tahun lalu semasa awal perkahwinan lagi, namun berdiam diri kerana mahu menjaga aib keluarga.

Menerusi Instagram Story Pachara pula, dia mengatakan tidak takut sama sekali dengan tuduhan yang dilemparkan oleh keluarga suami kepadanya kerana dia mempunyai banyak bahan bukti untuk digunakan ketika perbicaraan di mahkamah kelak.

Pachara mengucapkan terima kasih kepada sesiapa yang mendoakan kesihatannya dan berdoa kecederaannya akan lebih baik nanti.


Isteri Balas Dendam Lelong Semua Barangan Mewah Milik Suami Curang Menerusi ‘Live’ Facebook

Kes pasangan curang adalah sesuatu yang biasa kita baca di media sosial. Pasangan biasanya akan sedih kerana dicurangi tetapi tidak bagi wanita dari Filipina ini.

Jamille Margarita Galvez berpendapat tiada guna beliau bersedih terhadap suaminya yang curang dan membuat keputusan untuk menjual barangan streetwear mewah kepunyaan lelakinya secara live di Facebook.

Sesi live beliau itu menarik perhatian ramai apabila ditonton oleh ribuan pengguna Facebook dan dikongsi lebih 28,000 kali. Sesi live itu menarik perhatian ramai kerana Jamille menggunakan perkataan yang lucu dan berjenaka tentang situasi yang dialaminya.

“Saya janji, semua barangan ini adalah original dan dalam keadaan baik, cuma pemiliknya yang tidak baik,” penerangan Jamille terhadap barangan kepunyaan lelakinya.

Beliau berjaya melelong banyak barangan daripada almari lelakinya dan antara barangan yang dijual adalah kasut Yeezy, baju Lacoste dan ‘paling istimewa’ kasut adidas x Pharrell Williams Human Race NMD Breathe/Walk, kasut pemberian daripada skandal lelaki tersebut.

Jamille turut memberi ‘peringatan’ kepada semua pembelinya. “Amaran, beli dengan risiko anda sendiri. Semua barangan ini ada ‘sumpahan’! Ia mungkin akan tukar teman lelaki anda atau suami kepada kaki perempuan yang suka menipu. Bila sarung, terus jadi lelaki gatal! Bonus kemungkinan bertukar jadi kaki judi juga,” katanya berseloroh.

Rata-rata wanita yang pernah berdepan dengan situasi sama seperti Jamille memberi sokongan moral kepada Jamille ketika sesi live tersebut. Mereka juga memuji sikap positif dan kelakar Jamille ketika mengendalikan sesi live tersebut

Jamille berkata beliau berjaya meraih jualan sebanyak USD5,778 (~RM24,328) dalam dua sesi live. Tambahnya, hasil jualan tersebut akan digunakannya untuk menyara anaknya yang masih kecil.

Ini beberapa sesi live lain yang mendapat perhatian ramai sebelum ini. Baca lagi pada pautan di bawah.

‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’


Isteri Baru Tahu ‘Suaminya’ Adalah Seorang Wanita Selepas Hampir Setahun Berkahwin

Wanita dari Jambi, Indonesia ditimpa malang kerana ditipu ‘suaminya’, yang dikenalinya dengan nama Ahnaf Arrafif yang sebenarnya adalah seorang wanita. Bukan sahaja ditipu perasaan, wanita itu juga kerugian ratusan juta rupiah.

Memetik laman Suara, identiti asal suami yang ternyata seorang wanita itu hanya diketahui oleh wanita itu ketika usia perkahwinan mereka sudah mencecah 10 bulan.

Kini, Ahnaf yang ternyata seorang wanita sedang didakwa di Mahkamah Daerah Jambi. Dia terperangkap dalam kes penipuan ijazah kolej yang dibawanya untuk menipu, wanita itu juga dipanggil untuk menjadi saksi dalam kes ini.

“Jumlahnya lebih 300 juta. Seperti komputer riba saya, deposit saya juga diambil. Kemudian wang perubatan ibu saya berjumlah Rp. 67 juta turut digelapkan,” kata wanita itu ketika menjadi saksi perbicaraan tertuduh. penipuan ijazah kolej di Mahkamah Daerah Jambi.

Semasa perbicaraan, ia mendedahkan bahawa wanita tersebut dan Ahnaf bertemu di aplikasi Tantan. Ketika itu, ‘suaminya’ yang ternyata seorang wanita menggunakan nama Ahnaf Arrafif, walaupun nama sebenarnya adalah Era Yani.

Mereka berdua berkenalan dan akhirnya berkahwin. Ketika itu, wanita itu mengaku tidak tahu lelaki yang dikahwininya itu adalah seorang wanita. Malah dia mendakwa tidak mengesyaki sehingga perkahwinannya berumur 10 bulan.

Rasa tidak sedap hati dengan Ahnaf itu sebenarnya timbul daripada ibu kandung wanita itu sendiri. Ibu wanita itu kemudiannya menyiasat identiti menantunya itu ketika mereka baru berusia 4 bulan berkahwin.

Kecurigaan itu juga dicetuskan oleh pengakuan menantunya yang mengaku sebagai doktor berkelulusan akademik dari kampus New York, tetapi tidak dapat menunjukkan ijazah perubatannya. Ibu wanita itu turut meminta penduduk setempat menyerbu menantunya kerana yakin Ahnaf bukan lelaki sebenar. Sempat juga wanita itu bergaduh dengan ibunya sehingga dia dan suaminya keluar dari rumah keluarga Mawar.

Mawar kemudian dibawa pergi oleh Ahnaf atau nama sebenarnya Era Yani ke Kabupaten Lahat, Sumatera Selatan. Di sana wanita itu tinggal bersama ibu bapa angkat Era Yani, dan diminta tidak banyak berkomunikasi dengan ibu bapa angkatnya.

Wanita itu berkata, sepanjang bersama suaminya sering mengelak ditanya mengenai pekerjaannya sebagai doktor. Malah sepanjang 10 bulan berkahwin, wanita itu mengaku tidak pernah melihat langsung kemaluan suaminya.

Era Yani juga mengaku mengalami gangguan hormon sehingga mengakibatkan ketulan di dada yang sebenarnya payudara.

Pejabat Pendakwa Raya Jambi, Sukmawati, turut sempat bertanyakan tentang permulaan perkenalan mereka berdua menerusi aplikasi temu janji yang membawa kepada perkahwinan bersiri.

Wanita itu mengakui suaminya, Era Yani, datang ke Jambi selepas 2 minggu berkomunikasi menerusi laman sosial. Pada masa itu, Ahnaf sempat memeriksa kesihatan bapa kandung wanita itu yang sakit dengan identiti doktor palsunya.

Selepas pertemuan itu, wanita itu akui dihubungi keluarga Era Yani yang menasihatkan mereka berkahwin secara tidak berdaftar terlebih dahulu. Nasihat yang sama juga datang dari keluarga wanita itu.

“Sebab saya sedang mencari bakal suami. Dia datang ke rumah saya, jadi saya terima dengan baik,” kata wanita itu.

Tidak lama selepas berkahwin, keluarga beliau akhirnya berjaya membongkarkan identiti sebenar Ahnaf dan kes penipuan ijazah di New York.

Sekembalinya ke Jambi, ibu wanita itu turut meminta Era Yani mengakui jantinanya. Sehingga akhirnya sangkaan ibunya terbukti bahawa Ahnaf adalah seorang wanita.

Dalam perbicaraan itu, Era Yani yang mengaku Ahnaf Arrafif didakwa dengan Perkara 93 bersempena Perkara 28 ayat (7) Undang-Undang No. 12 Tahun 2012 tentang Pendidikan Tinggi, selepas dilaporkan atas kes penipuan ijazah perguruan tinggi.

Microsoft label rakyat Indonesia sebagai orang paling tidak sopan di Asia Tenggara. Rujuk pautan di bawah untuk membaca.

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Netizen Indonesia Seronok Kasut RM112 Yang Disarung Presiden Jokowi Jadi Bualan Rakyat Malaysia

Wanita Dari AS Dikecam Netizen Indonesia, Ajar Orang Salah Guna Visa Untuk Tinggal ‘Free’ Di Bali


Mungkin Ini Penyebab Isteri Bekas PM Malaysia Beli 284 Beg Mewah

Baru-baru ini, pihak polis telah merampas 284 kotak yang mengandungi beg jenama mewah dari sebuah apartment mewah yang dikhabarkan milik isteri bekas perdana menteri Malaysia, Rosmah Mansor.

Rosmah Mansor dikatakan sangat obses dengan beg jenama Hermes Birkin dan dapat dilihat memakai beg ini di beberapa majlis. Harga permulaan untuk beg Birkin yang standard adalah sekitar RM36,000 dan boleh meningkat ke harga jutaan ringgit (dalam acara lelongan) bergantung kepada model dan edisi Beg Birkin berkenaan.

Tetapi mungkin ada sebab sendiri kenapa Rosmah Mansor pilih untuk memiliki beg berjenama Birkin ini. Menurut laman beg mewah Baghunter, pelaburan untuk beg Birkin mengatasi pelaburan emas dan stok saham S&P 500 dalam 37 tahun ini.

Bermakna, beg Birkin ini adalah satu pelaburan yang lebih menguntungkan daripada emas. Dalam laporan Baghunter, pulangan yang dibuat untuk emas adalah 2.1%, saham S&P 8.7% dan Hermes Birkin 14.3%. Memang jauh beza.

Koleksi beg Birkin Rosmah Mansor ini mungkin salah satu pelaburan beliau di masa panjang. Lagi-lagi untuk model yang rare. Pastinya ianya boleh dijual pada harga yang tinggi dalam acara lelongan. Bijak Rosmah Mansor jana wang dengan beg Birkin.


Isteri Berhenti Kerja Kerana Ikut Suami, Ini 5 Perkara Penting Yang Saya Lakukan

“Bestlah kau lepas berhenti kerja, boleh fokus kat anak-anak saja kan. Tak payah fikir lagi pasal kerja.”

Saya tersenyum. Ya, memang best berhenti kerja boleh fokus kepada keluarga. Keluarga bahagia yang ada bersama kita pada setiap masa juga adalah satu nikmat yang tidak ternilai. Masa tidak bekerja juga adalah kesempatan yang diberi oleh Allah untuk kita mendekatkan diri dengannya dan mencorak masa depan anak-anak dan keluarga mengikut citarasa kita sendiri.

Namun ada juga terselit perasaan rindu kepada kehidupan masa lampau. Semasa berkerjaya, kita mempunyai misi untuk menyumbang intelek dan tenaga di luar daripada aspek keluarga dan pada masa yang sama ada sumber kewangan yang kukuh.

Ada orang yang berhenti kerana kerja yang dilakukan tidak memberi makna kepada hidup mereka. Ada yang diberhentikan kerja, mendapat pampasan dan memulakan perniagaan dengan modal yang ada.

Dilema saya pula adalah kerana saya cintakan kerjaya saya. Saya tahu kerjaya saya memberi impak kepada hidup saya dan organisasi saya. Namun saya tahu tempat isteri adalah di sisi suami dan denagn itu saya mengambil keputusan untuk mengorbankan kerjaya saya demi suami dan keluarga.

Inilah antara dilema isteri-isteri yang berhenti kerja kerana mengikut suami. Ada di antara kami yang mempunyai dilema rindukan Malaysia, ada yang dilema menguruskan anak-anak dalam cuaca dan kondisi yang tidak sama dengan tanahair.

Ada juga yang mencari aktiviti yang ‘meaningful’ untuk mengisi masa lapang. Pendek kata, pelbagai dilema yang dialami di sebalik senyuman isteri-isteri yang berhenti kerja mengikut suami.

Saya ingin kongsikan 5 tips untuk isteri dan suami yang telah atau akan berhenti kerja untuk mengikut suami:

1. Belajar untuk redha dan menerima keadaan

Salah satu cabaran utama isteri yang meninggalkan kerjaya adalah ‘low self esteem’. Manakan tidak, suatu masa dulu kita ada kerjaya, rakan sekerja dan gaji bulanan yang boleh dibelanjakan tanpa meminta izin sesiapa.

Setelah meninggalkan kerjaya, kita harus menerima keadaan yang kita tidak boleh berbelanja seperti dulu, cari rakan-rakan baru di kalangan isteri yang tidak bekerja dan bina hidup baru. Dekatkan diri dengan Allah agar diberi kekuatan untuk membina hidup baru bersama keluarga.

Inilah peluang anda untuk ubah dan memperbaharui hidup anda! Saranan saya adalah keluar dan berjumpa dengan seberapa ramai orang dan cari minat baru.

Cuba perkara yang anda tak sempat lakukan semasa berkerjaya dulu, atau mungkin impian anda suatu masa dahulu; contohnya belajar Bahasa asing (sangat penting terutamanya jika anda berada di luar negara), belajar menjahit, online marketing, bela haiwan atau zumba.

Inshallah, anda akan lebih gembira dan dapat menukarkan impian anda menjadi realiti!

Dalam dunia kerjaya, semua usaha diukur dengan target dan Key Performance Indicator (KPI). Apabila kita mencapai progress yang kita kehendaki, kita kan mencapai sense of accomplishment dan ini akan meningkatkan self esteem dalam diri kita.

Oleh itu, walaupun tanpa kerjaya dalam organisasi, kita perlu adakan target dan KPI untuk dunia baru kita. Misalnya, kalau kita memilih untuk belajar bahasa asing, mungkin KPI kita adalah untuk lulus Kelas 2 dalam masa 6 bulan. Inshallah kita akan tampil lebih yakin dengan pencapaian kita walaupun orang lain tak tahu.

Adakan perjanjian dengan suami untuk nafkah bulanan mengikut kemampuan suami. Ada sesetengah suami yang tidak memberi nafkah kepada isteri sewaktu isteri bekerja. Maklumlah, isteri tidak perlu meminta pada suami untuk keperluan diri sendiri walaupun suami wajib memberi.

Apabila isteri tidak bekerja, maka suami wajib memberi nafkah mengikut kemampuan suami untuk digunakan mengikut kehendak isteri sendiri, sama ada untuk perbelanjaan diri, sedekah atau simpanan. Pesan saya untuk semua suami, ingat pengorbanan isteri meninggalkan kerjaya kerana suami dan keluarga. Jangan sampai isteri perlu menagih untuk minta apa yang wajib untuknya.

Apabila isteri tidak bekerja dan bergantung sepenuhnya kepada suami, terselit kegusaran sekiranya terjadi perkara yang tidak diingini seperti suami meninggal/menceraikan kita.

Kita tidak boleh buat pinjaman bank kerana tiada pendapatan tetap. Oleh itu perlu ada harta yang boleh kita sandarkan sekiranya perkara itu berlaku. Misalnya, suami boleh memberi ‘Life Guarantee Letter’ dalam bentuk hibah, rumah atau apa-apa juga harta yang boleh memberi jaminan hidup yang selesa bagi keluarga sekurang-kurangnya dalam masa 3 tahun.

Semoga perkongsian ini ada manfaatnya. Wallahu a’lam bissawab.

Baca lagi: “Sayang Dah Ready Ke Nak Mati?” 3 Punca Saya Tanya Soalan Ini Kepada Isteri Yang Sarat Hamil


5 Model iPhone Anda Boleh Dapatkan Sempena Lazada RAYA Sale

Masa yang sesuai untuk anda dapatkan Apple iPhone dengan harga diskaun telahpun tiba. Bersempena dengan Lazada RAYA Sale serta pengurangan kadar GST kepada 0%, anda berpeluang mendapatkan smartphone dengan harga yang menarik.

Pada kali ini, kami dapati Apple iPhone dengan waranti Malaysia turut ditawarkan dengan harga diskaun di Lazada. Berikut merupakan beberapa model Apple iPhone yang berbaloi untuk dimiliki bersempena dengan RAYA sale yang berlangsung sehingga 4 Jun 2018 ini.

Mula dilancarkan pada November 2017, Apple iPhone sememangnya dikenali sebagai smartphone yang premium serta berkualiti tinggi. Penawaran skrin OLED yang terang serta dwi-kamera dibahagian belakang antara yang membuatkan ramai yang teruja bagi mendapatkannya.

Terbaru, model ini turut ditawarkan dengan harga diskaun sehingga RM850, dimana kini anda berpeluang mendapatkannya dengan RM4,299 sahaja bagi model 64 GB. Anda boleh klik di sini untuk mendapatkannya.

Buat anda yang mahukan model keluaran terbaru iPhone namun masih berminat dengan home button, mendapatkan Apple iPhone 8 Plus merupakan pilihan yang baik. Model ini turut ditawarkan dengan diskaun sebanyak RM650 sempena promosi terhad ini. Model ini dengan ruang storan 256GB turut ditawarkannya di sini.

Sekiranya model ‘Plus’ disasarkan buat mereka yang mahukan skrin yang besar, iPhone 8 pula lebih sesuai buat mereka yang lebih selesa dengan skrin bersaiz sederhana. Terdapat tiga pilihan warna yang ditawarkan bagi model ini iaitu Rose Gold, Space Grey dan Silver. Anda boleh klik di sini untuk melihat review daripada mereka yang sudah berjaya mendapatkan model ini daripada Lazada.

Pada kami model Apple iPhone 7 Plus masih releven untuk dimiliki pada ketika ini. Penawaran dwi-kamera beserta fungsi potrait mode antara yang membuatkan model ini menjadi pilihan ramai. Apple iPhone 7 Plus ditawarkan dengan dua ruang storan berbeza iaitu 32 GB dan 128 GB. Kami menyarankan anda untuk mendapatkan model 128 GB untuk kegunaan masa panjang yang lebih selesa.

Model terakhir yang kami cadangkan serta boleh didapati dengan harga diskaun adalah Apple iPhone 7. Model ini turut dikhususkan buat mereka yang tidak berminat untuk berbelanja besar dalam mendapatkan smartphone yang menggunakan sistem operasi iOS.

Dari segi kamera, iPhone 7 masih lagi antara smartphone yang berjaya menawarkan kualiti gambar yang baik baik dari segi kamera belakang mahupun untuk berswafoto. Klik di sini untuk mendapatkan iPhone 7 bersempena dengan promosi terhad ini.


Isteri Bersyukur Suami Terselamat Selepas Nyaris Dihempap Lori Simen Terbabas

Pada jam kira-kira 9.33 pagi semalam seorang penunggang motosikal nyaris maut dihempap sebuah lori simen yang terbalik, dipercayai selepas terbabas ddi Persiaran Pulau Lumut, Alam Budiman, Seksyen U10, pagi semalam.

Menerusi video berdurasi 14 saat yang tular di media sosial itu, mangsa dilihat sempat mengelak dan hanya terkena ‘sedikit’ bahagian belakang lori terbabit. Bagaimanapun terselamat dan hanya mengalami cedera ringan.

Dalam satu perkongsian Facebook Noor Nazrah, dia berasa sangat bersyukur apabila mengetahui suaminya terselamat dalam kejadian yang hampir meragut nyawa.

“Yang bawa motor tu suami saya. Alhamdulillah Allah Maha Baik. Allah bagi peluang pada kami semua. Lemah semangat tengok video ini. Terus panas badan macam nak demam.

“Hargailah orang yang kita sayang. Sebab cinta di dunia sekejap sangat sebenarnya. Terima kasih pada Allah bagi peluang untuk kami perbaiki diri,” petik perkongsian Noor Nazrah.

Memetik kenyataan rasmi Ketua Balai Polis Daerah Shah Alam, Asisten Komisioner Mohd Iqbal Ibrahim mengesahkan kejadian kemalangan terbabit. Bahagian Siasatan dan Penguatkuasaan Trafik (BSPT) Ibu Pejabat Polis Daerah Shah Alam menerima satu laporan kemalangan jalan raya di Persiaran Pulau Lumut membabitkan sebuah lori dan sebuah motosikal kira-kira jam 11.17 pagi.

“Siasatan awal mendapati kejadian berlaku ketika lori membawa muatan simen sedang bergerak masuk susur sebelah kiri dari arah Persiaran Mokhtar Dahari hilang kawalan dan terbabas masuk ke haluan bertentangan disebabkan keadaan jalan susur yang sedikit menurun.

“Akibat kejadian ini, lori terbabit terbalik dan bahagian belakang lori terkena sebuah motosikal yang sedang bergerak lurus dari arah bertentangan,” katanya.

Bagaimanapun kedua-dua mangsa yang terbabit dalam kemalangan itu hanya mengalami kecederaan luka di bahagian anggota badan dan menerima rawatan di hospital terdekat.

“Kes disiasat mengikut Rule 10 LN 166/59. Saksi atau orang ramai yang mempunyai maklumat diminta membantu siasatan dengan menghubungi Penolong Pegawai Penyiasat BSPT IPD Shah Alam, Sarjan Mohd Riduwan Hamidi di talian 011-26928229,” katanya.


Isteri Dakwa Zamani Tidak Terima Bayaran Konsert, Penganjur Tampil Jelaskan Hal Sebenar

Sebelum ini, isteri kepada penyanyi kumpulan terkenal Slam, Zamani iaitu Nur Juliana Abd Rani mendakwa suaminya tidak dibayar semasa mengadakan Konsert Doa Buat Zamani pada bulan September lalu.

Lantaran itu, penganjur konsert tersebut, Aalan Ahmad mengatakan tidak akan mengambil sebarang tindakan selepas isteri Zamani membuat dakwaan seperti itu dan bertindak menjelaskan hal sebenar.

A post shared by Aalan Ahmad (@aalan_ahmad)

Memetik laporan, Aalan mengatakan kemungkinan Juliana salah faham dan tidak tahu perkara sebenar mengenai jualan tiket yang tidak habis terjual sehingga mengeluarkan kenyataan sedemikian.

Tambahnya, mungkin Juliana tertekan kerana memikirkan keadaan suaminya yang akan menjalani pembedahan sehingga berani mengeluarkan kenyataan seperti itu.

“Jumlah itu kemudiannya dicampur dengan tiket pembelian Tuanku Permaisuri Selangor menjadikan jumlah terkumpul sebanyak RM116,120. Dari situ saya bayar segala kos berkaitan antaranya sewa pentas, pemuzik, artis undangan dan permit DBKL (Dewan Bandaraya Kuala Lumpur) yang jumlahnya mencecah RM111,485.

“Selepas ditolak kos itu, baki yang tinggal di tangan ialah RM4,635. Itulah pendapatan yang kami dapat. Wang itu akan diberikan kepada Zamani mengikut rundingan asal 70/30. Jadi tidak benarlah kenyataan yang dia tidak dapat sesen pun dari konsert terbabit.” kata Aalan

Aalan turut menyatakan bahawa hanya 265 tiket terjual untuk konsert Zamani dengan jumlah kutipan sebanyak RM107,120. Tambahnya, dia sudah berjumpa dengan Zamani pada Sabtu lalu dan menjelaskan semua tiket memang tidak dijual.


Isteri ‘Datang Bulan’, Ujian Untuk Kaum Lelaki

Isnin itu, sebelum Subuh dia sudah mula ‘bersilat’ di dapur. Bunyi air pili mengalir ke singki tak putus-putus dari tadi. Tanda banyaknya pinggan dan cawan tidak berbasuh yang ditinggalkan anak-anak malam tadi.

Sudah jenuh dipesan, ada masa berkesan, kebanyakan masa tak ‘jalan’.

Masing-masing ada ‘misi pagi’. Dia dengan urusan dapur. Memastikan anak-anak mendapat bekalan ‘air tangan’ setiap hari.

Saya dengan urusan ‘perkucingan’. Memastikan ‘anak-anak bulu’ mendapat bekalan makanan mencukupi dan lokasi ‘penyahtinjaan’ sedia bersih.

Ikutkan hati, tak larat dah. Tetapi setiap pagi menguruskan sisa kumbahan, memberi kesan yang agak signifikan kepada ‘ketundukan hati’.

Selalu saja ada bisikan, ‘Padan muka kau, kau rasa kau hebat? Setiap pagi jadi abdi kucing-kucing ni. Mereka yang membuang, kau yang kutip.’ Rendah diri rasanya. Dengan kucing pun kalah.

Belek-belek mengemaskan beg kerja. Baru perasan bekas makanan hari Jumaat lupa nak dikeluarkan dari dalam beg.

Allah! Cepat-cepat keluarkan dan bawa ke dapur.

Baru saja mahu letakkan bekas makanan ke dalam singki, isteri merungut, “Bang, macam mana nak cakap dengan Iman ye. Petang Jumaat hari tu lagi dah ingatkan. Balik sekolah, keluarkan ‘lunchbox’. Basuh.

Jenuh cari mana ‘lunchbox’ dia pagi ni. Rupanya tak keluarkan lagi dari dalam beg.”

Perlahan-lahan saya mulakan membasuh bekas sendiri.

Entah kenapa, telinga saya yang berdesing. Sungguh itu cerita Iman. Tapi nampaknya saling tak tumpah dengan perangai abahnya. Kebetulan yang menyakitkan.

“Bercakap dengan budak, memang perlu berulang-ulang. Tak boleh harap dengan sekali cakap, terus dia akan ikut. Manusia ni mudah lupa.

Itu sebabnya, Al-Quran pun ada ayat peringatan yang berulang-ulang. Dibaca selalu untuk ingatkan kita.”

Dia hanya diam sambil tangan laju membuka bungkusan mozzarella. Kuali sudah mula panas.

“Orang dewasa pun sama. Kita dah pesan jangan letak beg tangan merata-rata. Sangkut dalam bilik. Balik kerja, sofa depan ruang tamu juga tempatnya.”

Entah dari mana meluncur laju terlepas dari mulut. Nampaknya telinga yang berdesing tadi mula ‘memuntahkan’ respon buruk.

Dia meneruskan kerja-kerja memasak. Tugas saya seterusnya mengejutkan anak-anak dan membersihkan diri.

Pagi itu, sebelum bergerak ke tempat kerja, wajahnya tidak seperti biasa. Jelas tiada sinar dalam mata. Ulas bibir melurut semua.

Ikut pengalaman, memang ada yang tak kena. Ada sesuatu yang mencabut ceria. Ciuman di tangan tidak sekuat biasa. Pelukan juga cepat-cepat dilepaskan sekadar ada.

Sedang sibuk di meja kerja, Jam 10.07 pagi.

‘Salam abang. Ryn minta maaf tau. Mungkin ada stress sikit. Emosi terganggu. Cepat terasa hati.’

Benar apa yang disangka. Dia memang terasa hati. Rasa bersalah pada diri sendiri.

Satu, kerana tidak dapat mengawal hati yang terlampau sensitif terus mengeluarkan kata-kata yang menyindir.

Dua, kerana tidak segera menurunkan ego meminta maaf apabila sudah tahu terlajak cakap.

Jika tidak terus dijawab teks Whatsapp ini, maka ini kesalahan ketiga. Melengah-lengahkan kemaafan.

‘Abang sentiasa maafkan. Maafkan abang juga.’ Send.

Baru hadir ketenangan bekerja pagi itu. Patutlah serba tak kena pagi itu. Boss-boss di pejabat juga seakan ‘angin satu macam’.

Baru-baru ini masyarakat dikejutkan dengan ‘gila meroyan’ yang mengorbankan nyawa.

Kejadian itu realiti. Penyakit ‘gila meroyan’ itu juga realiti.

Mengabaikan tanda-tanda awal yang ditunjukkan melalui perubahan tingkah laku dan sikap seorang wanita.

Kebanyakan lelaki mungkin lupa, jika ‘gila meroyan’ hanya berlaku pada wanita lepas bersalin, ‘datang bulan’ pula berlaku pada wanita setiap bulan.

Perubahan hormon itu sesuatu yang benar-benar ada kesannya. Kesan pada fizikal yang boleh dilihat dan kesan pada psikologi yang samar-samar.

Ada wanita, saya pernah lihat masa di kolej dulu, sedang mesyuarat boleh tiba-tiba berguling-guling memegang perut menahan kesakitan.

Baru saya tahu, boleh tahap itu kesakitannya. Ada juga yang mengalami sakit-sakit badan dan sakit pinggang.

Jika tiba-tiba si isteri menunjukkan tahap sensitiviti yang tinggi atau ‘merapu’, itu tanda-tanda mereka perlukan perhatian.

Lebih baik lagi, ketenangan melalui sentuhan dan belaian. Dalam kesakitan dan ketidaktentuan, tiba-tiba dimanjakan, bukankah itu ‘nikmat’ buat mereka.

Entah kenapa tiba-tiba saya bercerita kisah ini. Sungguh, luar niche penulisan saya. Mungkin atas rasa mahu menebus kesalahan.

Mahu kawan-kawan lelaki atau adik-adik yang baru bercadang untuk berpasangan, tahu dan sedar hakikat fitrah yang Allah ‘embedded’ dalam diri seorang wanita.

Lelaki seperti saya, ada juga hormon. ‘Hormon ego’. Ada masa sedar, tetapi hidung tetap mahu ditinggikan.

‘Datang bulan’ memang ujian untuk kaum lelaki setiap bulan. Ujian mengukur tahap keprihatinan.

Balik petang tu, “Macam mana? Dah ok?” Menyambut beg-beg sekolah anak yang dihulur.

“Alhamdulillah.” Melepaskan beg yang berat dan beban emosi yang ditanggung bersama senyum terukir.

Saya belajar tiga perkara dari peristiwa ini,

1. Sensitif dengan perubahan emosi isteri. Perempuan jika terlepas kata, mungkin disebabkan hormon. Lelaki tenang saja.

2. Respon reaktif (segera) mengundang bahaya. Dengar, tarik nafas dalam-dalam. Tenang. Langkah terbaik, terus diam. Diam juga ada makna. Beri masa 10 saat untuk respon.

3. Ego merencatkan bahagia. Dalam banyak kegunaan ego manusia, ego dengan isteri adalah sesuatu yang perlu dielakkan.

Mana mungkin kita boleh ego pada wanita yang menemani kita tidur setiap malam, malah melahirkan anak kita.


Isteri Dituduh Perampas, Pakar Saham Mohon Netizen Beri Ruang Dan Henti Kecaman

Sebelum ini, perkahwinan pakar saham iaitu Datuk Dr Mohd Nazri Khan (DDNK) dengan pilihan hatinya Datin Nor Ernie Rossmerie yang dikatakan merupakan pelajar sahamnya telah menjadi bualan ramai.

Tidak hanya itu, ada netizen yang melabel isteri kepada DDNK sebagai pisau cukur dan juga perampas selepas berita perkahwinan mereka tular. Lantaran itu, Caprice bersama isteri dilihat telah berjumpa dengan pengantin baru itu dan pertemuan mereka telah dikongsikan di Insta Story Caprice.

Pada awalnya, Caprice diminta oleh peminatnya untuk mengulas isu DDNK dan isteri serta mengakui berasa buntu untuk menasihati pasangan tersebut berhubung kontroversi yang melanda mereka.

Menerusi video di Insta Story tersebut, Ernie meluahkan rasa kecewa sambil menghempas bantal ke lantai apabila dituduh sebagai perampas rumah tangga orang selepas berkahwin dengan DDNK serta mempertikaikan tindakan segelintir netizen mempersoalkan mengenai jodoh mereka.

A post shared by Tiger of AlQuds (@capricedaddycap)

Menerima kecaman hebat netizen, DDNK di video yang dimuat naik oleh Caprice tampil meminta agar netizen tidak mengecam isterinya lagi dan mahu orang ramai mendoakan supaya rumah tangga yang baru dibina itu lebih tenang serta bahagia.

Malah, DDNK juga meminta agar memberika sedikit ruang kepada isterinya supaya tidak dikecam kerana isterinya masih berumur 25 tahun dan juga seorang pelajar.


Isteri Hadiahkan Suami Lamborghini, ‘Upah’ Jaga Anak Dan Dirinya Waktu Berpantang Nanti

Pada bulan September tahun lalu, seorang gadis berusia 19 tahun menjadi bualan netizen apabila suaminya membelikannya sebuah Lamborghini Aventador SV edisi terhad berharga kira-kira RM3 juta bagi memenuhi ‘mengidam’ isterinya yang ketika itu sedang hamil.

Terbaharu, bagi ‘membalas semula hadiah’ suami tercinta itu, gadis itu yang dikenali sebagai Ayuni telah memberikan satu kejutan luar biasa apabila dia turut menghadiahkan suaminya sebuah Lamborghini.

Menurut bakal ibu muda itu, dia menghadiahkan kereta model Huracan Evo bernilai sekitar RM2 juta itu sebagai satu penghargaan atas pengorbanan suaminya dan mahu dia sentiasa berada di sisinya sepanjang tempoh berpantang nanti.

#ad Bagi awl2 hadiah utk jaga sy dlm Pantang nnti 😘 Terima kasih suami , besar mana pun nilai hadiah ni takkan dapat balas kebaikan awk #fyp #ad #vitamilk

“Saya beri hadiah awal-awal sebab masa berpantang nanti tak boleh pergi jauh-jauh. Ikut perancangan, saya akan berpantang di rumah keluarga saya di Pasir Mas, Kelantan.

“Mengikut amalan berpantang yang sering dilakukan oleh keluarga saya di Kelantan, tempohnya sehingga 100 hari. Maka tiga bulanlah suami kena ikut saya ‘berkampung’ di rumah mak ayah saya,” terangnya kenapa berikan hadiah tersebut lebih awal.

Ayuni juga memberitahu bahawa ada kemungkinan dia bakal melahirkan bayi mereka secara ‘czer‘, jadi dia mahukan perhatian lebih dan pada masa berharap agar suaminya dapat menjaga bayi mereka tidak kira siang ataupun malam.

Tambahnya lagi, suaminya yang berusia 20 tahun itu aktif dalam membuat kerja-kerja pemasaran untuk perniagaan mereka pada waktu malam sehingga pernah tidak tidur sampailah waktu pagi.

“Suami pernah tak tidur sampai ke pagi. Dia cuma risau bila berjaga malam dan siang tidur, masa siang tu pula anak meragam. Kalau jadi macam tu, saya kena kejutkan suami untuk uruskan anak,” gurau Ayuni dalam satu temu bual bersama mstar.

Hantaran video itu telah mendapat lebih 1.4 juta tontonan dan tiga ribu komen daripada pengguna TikTok yang lain. Ramai yang terharu melihat bagaimana seorang isteri sanggup membelanjakan sejumlah wang untuk memberikan hadiah kereta idaman suaminya yang bernilai jutaan ringgit.

Tambah netizen lagi, mereka mendoakan agar Ayuni selamat menyambut kelahiran bayi mereka nanti dan dapat berehat secukupnya semasa tempoh berpantang nanti.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam satu kisah lain pula, seorang wanita terkejut apabila mendapat tahu harga sebenar sebuah model Hot Wheels yang ingin dihadikan kepada suaminya.

Janji Mahu Belikan Kereta Hot Wheels Buat Suami, Isteri Terkejut Bila Tahu Harganya Mahal

Kisah Di Sebalik Video ‘Delivery Day’ Porsche Cayenne Yang Tular Di Media Sosial


Isteri Hamil Anak Pertama Selepas 10 Tahun, Irwansyah Sediakan Lif Di Dalam Rumah

Zaskia Sungkar dan Irwansyah akhirnya akan mempunyai anak pertama setelah 10 tahun berkahwin. Isterinya berjaya hamil setelah menjalani IVF dengan kaedah pemindahan embrio.

Untuk menjaga kesihatan isteri dan bayinya yang sudah lama dia impikan, Irwansyah berhasrat untuk membina sebuah rumah yang lengkap dengan kemudahan lif.

Semakin banyak kita bertaubat , kita semakin bisa menikmati saat menyembah Allah #masyaallahtabarakallah #sayangistri #staysafe

A post shared by  Irwansyah (@irwansyah_15) on Sep 18, 2020 at 3:55am PDT

Ini didedahkan melalui vlog yang dimuat naik ke saluran YouTube Keluarga Sungkars pada 16 September 2020. Pada masa ini rumah pasangan pelakon kelahiran Indonesia masih dalam pembinaan.

“Akan ada lif di sini. Kerana Zaskia tidak cukup kuat untuk naik. Saya takut, namanya mengandung. Oleh itu, saya meminta untuk menggunakan lif,” kata Irwansyah.

Nemenin yg lg di kasur mulu #masyaallahtabarakallah

A post shared by  Irwansyah (@irwansyah_15) on Sep 14, 2020 at 5:54am PDT

Dilaporkan bahawa rumah Irwansyah dan Zaskia Sungkar akan mempunyai dua tingkat, lengkap dengan kemudahan untuk gimnasium, ruang keluarga, ruang tamu, dua dapur, bilik pakaian, bilik tidur dan bilik mandi.

Setelah bertahun-tahun tinggal di apartmen, Irwansyh dan Zaskia akhirnya memutuskan untuk membina sebuah rumah supaya apabila mereka mempunyai bayi nanti, si kecil dapat bermain dengan bebas.

Untuk bacaan lanjut, klik pautan di bawah.

Berkenan Sejak Remaja, Lee Chong Wei Kongsi Detik ‘Lemah Lutut’ Pertama Kali Jumpa Isteri

Nasib Malang Buat Suami Di Malam Pertama, ‘Isteri’ Yang Dia Kahwini Rupanya Seorang Lelaki

Kemurungan Akibat ‘Lockdown’, Lelaki Ini Campak Isterinya Dari Tingkat 7


Isteri Ini Diberi Izin Menconteng Nissan Skyline GTR Suaminya Lalu Menghasilkan Seni Yang Awesome

Sekali dengar sebaris nama ini terus meleleh air liur para lelaki di luar sana. Kereta yang diidam-idamkan, ramai yang mampu tengok dan kagum dari jauh tetapi nak memilikinya? Oh, kena kerja usaha lebih keras lagi!

Kami percaya, majoriti lelaki jika sudah berjaya memiliki sebuah Nissan Skyline GTR, akan menyayangi kenderaan itu ibarat menatang minyak yang penuh. Setiap inci disayangi dan dijaga penuh rapi. Sekali orang usik, mau mengamuk sekampung!

Namun, berbeza dengan lelaki ini. Dia telah memberi izin kepada isterinya untuk melukis di badan kereta kesayangannya sehingga akhirnya, taraaa! Sebuah kereta yang dipenuhi dengan lukisan cool lagi awesome.

Serius, kami terpaku melihat kemasan akhir lukisan di badan kereta ini. Kemas, lukisan yang tersusun dan cool, semua ini menambah lagi daya penarik kepada kereta tersebut.

Memang beruntung lelaki ini dapat isteri sekreatif begitu!


Isteri Lari Tinggalkan Suami Dan Anak Selepas Berkenalan Dengan Lelaki Lain Di PUBG

Permainan atas talian sudah menjadi sebahagian daripada kehidupan seharian anak muda sekarang. Ia menjadi lebih popular apabila permainan ini boleh diakses hanya dengan menggunakan telefon bimbit.

Walaubagaimanapun, permainan atas talian seharusnya mempunyai had yang ditetapkan agar tidak membawa kesan yang buruk kepada pemain.

Terbaharu, seorang wanita dilaporkan telah lari meninggalkan suami dan anaknya selepas dia dilaporkan berkenalan dengan lelaki lain di dalam permainan atas talian PUBG yang popular di kalangan remaja, lapor Awani.

Wanita yang berusia 22 tahun itu meninggalkan anaknya sejak 31 Mei lalu dan sehingga kini masih gagal dikesan. Dia dikatakan lari meninggalkan suaminya, 24 tahun, dengan menggunakan sebuah motosikal.

Mereka yang berasal dari Kampung Pantai Merang, Permaisuri, Setiu dilaporkan telah bergaduh pada malam sebelum hari dia menghilangkan diri. Suaminya turut memberitahu media bahawa ini merupakan kali kedua isterinya menghilangkan diri.

“Ini kerana dia asyik dengan permainan atas talian PUBG dan berkenalan dengan seorang lelaki yang mungkin mempengaruhinya sehingga bertindak sedemikian,” katanya seperti yang dilaporkan Awani.

Suaminya telah membuat laporan polis di Balai Polis Penarik,Setiu tentang kehilangan isterinya. Kali terakhir isterinya dikesan adalah di sekitar Manir apabila motosikal tersebut ditinggalkan di sebuah pasaraya berdekat kawasan terbabit.

Suaminya yang bekerja dengan mengambil upah membuat kerja-kerja kampung mengaku kesal dengan kejadian ini. Tambahnya lagi, memikirkan anaknya yang masih berusia tiga tahun dan memerlukan kasih sayang seorang ibu.

Sebenarnya, permainan atas talian ini jika dimainkan dengan betul, boleh mendatangkan rezeki yang lebih. Baca kisah suri rumah jana pendapatan sebanyak 5 angka sebulan dengan PUBG.

Suri Rumah Ini Jana Pendapatan Sebanyak 5 Angka Sebulan Melalui Penstriman Permainan Video PUBG

Pasukan ‘PUBG Mobile’ Malaysia Ini Raih RM172,000 Selepas Muncul Terbaik Asia Tenggara

Catat 1.2 Juta Pengikut, Soloz Kini Diiktiraf Dalam Malaysia Book Of Records


Isteri Luah Perasaan, Rasa Pelik Lihat Kelakuan Suami Yang Sering Ke Thailand

Thailand adalah syurga buat pengembara yang mahukan ketenangan dan hiburan. Pulau-pulau dan pengembaraan yang ditawarkan di Thailand sering mendapat tempat di hati para manusia dari seluruh dunia. Jadi tidak pelik untuk dikatakan bahawa Thailand adalah syurga dunia yang dicari oleh setiap orang di seluruh dunia.

Bagaimanapun, dalam pada itu, Thailand juga menyembunyikan pelbagai satu cerita yang hitam dan gelap. Ia dapat dilihat dengan pelbagai aktiviti-aktiviti yang tidak manusiawi telah dijalankan disini, seperti mencari pasangan, menjalinkan hubungan songsang, dadah dan pelbagai jenis cerita lagi.

Seperti kisah seorang wanita ini yang pelik dengan kelakuan suaminya yang sering ke Thailand tanpa memberitahunya. Lebih pelik lagi apabila suaminya sering menghantar wang ke sana, tetapi dia tidak pasti wang itu untuk siapa.

Menerusi laporan Lad Bible, seorang wanita mendedahkan perjuangan rumah tangganya secara langsung di kaca televisyen. Dia memohon nasihat dan diminta untuk tunjukkan jalan kerana dia sudah terlalu buntu dengan kelakuan suaminya yang seolah-olah berahsia.

Wanita dengan nama Julie, menelefon rancangan televisyen terkenal di United Kingdom, This Morning untuk mendapatkan bantuan dalam salah satu segmen Dear Deidre. Dia berkata suaminya yang berusia hampir 50 tahun sering melancong ke Thailand tanpa memberitahunya dan dia mendapati suaminya telah menghantar wang kepada seseorang di sana.

Dia memberitahu hos Phillip Schofield dan Holly Willoughby, serta Deidre Sanders, bahawa dia seolah sudah putus asa dan buntu, “Biasanya pada malam Rabu dia pergi. Saya pulang [kerja], tiada mesej, tiada apa-apa, pasport [dia] hilang, pakaian [dia] hilang,” dedahnya sebelum menambah, “Saya sudah berusia 70 tahun sekarang…saya tidak tahu apa yang perlu dilakukan.”

Julie mendedahkan bahawa beratus-ratus pound telah dihantar kepada seseorang di Thailand. Selain itu, setiap kali dia mahu berbincang tentang soal tersebut dengan suaminya, dia hanya memberitahu Julie bahawa itu bukan urusannya.

Holly yang mendengar masalah wanita tersebut berkata ada tanda-tanda yang kurang baik dan rahsia dari suaminya, manakala Phillip pula menyatakan bahawa kemungkinan suami Julie mungkin curang dengan ‘lelaki atau perempuan’ di Thailand.

Deidre pula menambah, “Sudah tentu apa yang suami anda lakukan adalah membimbangkan dan menyalurkan ratusan paun pendapatan keluarga – itu amat mengerikan.”

Julie kemudiannya menjelaskan bahawa wang yang dihantar ke Thailand bukan diambil daripada akaun bersama. Tetapi ia tetap pelik kerana suaminya sanggup melaburkan wang beratus pound untuk seseorang yang beliau tidak kenali dan menambahkan curiga Julie.

Isu ini telah mendapat perhatian pengguna media sosial di mana kebanyakan mereka mengiyakan teori Philip bahawa suaminya kemungkinan sedang menjalinkan hubungan dengan seseorang di sana. Sebahagian pula mencadangkan kepada Julie agar meninggalkan suaminya, manakala sebahagian lagi minta untuk mereka duduk berbincang.

Tidak pelik sebenarnya kes ini berlaku, tetapi yang peliknya ia berlaku kepada seseorang yang duduk jauh di United Kingdom. Rata-rata rakyat Malaysia sudah lali dengan kes begini. Thailand bukan sahaja tempat mencari pasangan, tetapi ia juga telah dijadikan tempat untuk orang Malaysia menambah pasangan.

Seperti kes seorang selebriti yang sering membuat filem kegagahan pahlawan Melayu tetapi pilih untuk kahwin lari di Thailand. Sempat juga kes itu heboh dan menjadi bahan jenaka pengguna maya. Bagi sesetengah orang, Thailand mungkin syurga, bagi para isteri pula, Thailand adalah neraka yang menghancurkan rumah tangga mereka.


Isteri Menyimpan 3 Tahun Untuk Hadiahkan Suami Harley-Davidson

Apa hadiah terakhir yang anda beri pada pasangan anda? Bagi lelaki ini, isterinya menghadiahkan beliau sebuah motosikal Harley-Davidson Iron 883. Best kan?

Semuanya bermula ketika awal perkenalan antara Gaurav Sethi dan Akhilee Matta pada tahun 2012. Ketika satu jamuan berlangsung di rumah Gaurav, Akhilee ternampak dua poster motosikal Harley-Davidson tertampal di almari bilik Gaurav. Satu tertulis 25th August 2012: CS Gaurav Sethi dan 11th December 2015: Harley-Davidson Iron 883.

Ianya impian Gaurav untuk membeli motosikal itu tetapi terpaksa melupakan hasrat beliau itu kerana Gaurav ingin berkahwin dengan Akhilee dan bagi Gaurav, fokus utamanya adalah untuk berhahwin dengan Akhilee. Tersentuh dengan pengorbanan Gaurav itu, Akhilee menyimpan duit selama 3 tahun dan pada tarikh 11 Disember 2015, Akhilee menunaikan impian Gaurav dengan menghadiahkan Harley-Davidson impian beliau.

Sweet sangat kan? Anda kalau ada sesuatu yang dihajati di hati, boleh cuba taktik ini. Tulis di Facebook dan harap-harap si dia terbaca.


5 Nasihat Bisnes Daripada Billionaire Yang Paling Penting Bagi Pengasas Breathometer

Charles Michael Yim merupakan pengasas dan CEO Breathometer. Dia membangunkan strategi startup menggunakan nasihat mentor billionairenya seperti Mark Cuban dan Richard Branson. Baginya adalah penting untuk mendapatkan tip-tip daripada orang yang telah berjaya kerana itulah tip-tip berkualiti berbanding daripada mereka yang tak pernah berjaya apa-apa.

Baca: 5 Petua Bisnes Oleh Remaja Yang Berjaya Menjana RM375,000 Bagi Membayar Yuran Pengajiannya

Ini 5 nasihat pengajaran bisnes yang paling penting daripada mentor billionaire yang telah memberi inspirasi kepada Yim.

Semakin cepat anda faham produk/servis itu tidak berfungsi seperti yang sepatutnya, lebih cepat anda akan mencapai satu penyelesaian yang berfungsi. Maka, kunci utamanya adalah untuk mengenalpasti dengan cepat apa yang gagal dan terus bergerak ke hadapan. Ini kerana adalah penting membina sesuatu yang memberi nilai kepada pasaran masing-masing dan hasil itu diperolehi daripada pelbagai percubaan dan kegagalan.

Jika anda ingin membina perniagaan yang bernilai dan mampan, anda perlu melakukan pendekatan usaha dengan rangka kerja penyelesaian masalah. Ini kerana sebuah syarikat yang berjaya kerana memahami keperluan sebenar dan seterusnya mewujudkan peluang dan nilai yang diperlukan. Maka, adalah penting melakukan proses inovasi dalam penyelesaian masalah dengan cara yang kreatif dan mungkin tidak pernah difikirkan oleh orang lain sebelum ini.

Baca: Bagaimana Untuk Memulakan Sebuah Bisnes Start-Up

Budaya adalah asas syarikat. Budaya itu wujud daripada orang, bukan teori semata-mata. Yim mengikuti formula SWAN dalam pembinaan budaya syarikatnya.

Mula amalkan formula SWAN daripada awal dan ia akan menjadi organik dan orang-orang di dalam syarikat akan membinanya sendiri.

Budaya penting kerana ia memberi syarikat momentum apabila perlu menjalani kepayahan di dalam keusahawanan.

4. Kumpulan hebat menghasilkan produk/servis hebat

Bisnes adalah persembahan satu kumpulan. Bisnes bukan kerja seorang individu. Pelabur seperti Cuban dan Branson melihat kumpulan sebagai satu produk dan mereka mengetahuinya apabila mereka melihat sesebuah kumpulan.

Jika anda mempunyai kumpulan yang tahu bagaimana menyelesaikan masalah dan tabah, anda boleh berbincang, melelar dan menghuraikan prototaip sehingga jumpa idea yang betul.

Pasukan yang betul akan mempunyai paduan yang sesuai dengan sikap, kecerdasan, ketabahan, semangat dan kepakaran domain.

Baca: 5 Tip Dari 5 Pakar Untuk Kejayaan Bisnes Pada 2015

Cuban dan Branson telah menyatakan bahawa syarikat-syarikat yang paling berjaya di dunia ini mencipta warisan dengan melanggar peraturan dan tidak mengikuti kepercayaan umum atau pemikiran.

Apabila anda berfikir secara tidak konvensional, inovasi sebenar dan gangguan boleh berlaku.

Anda boleh memanggilnya sebagai “anjakan paradigma”, “transformasi” atau apa sahaja istilah yang boleh membuatkan anda bermotivasi.

Ambillah jalan yang kurang dilalui oleh orang lain jika anda benar-benar mahu mengatasi model bisnes sedia ada dan industri tradisional.

Menurut Yim, tip nombor 5 ini bertentangan dengan tip-tip lain kerana ia memerlukan anda membina jalan sendiri. Ini kerana Yim menyatakan dua startup tidak mungkin melalui jalan yang sama. Sebuah startup perlu dibina berdasarkan senario semasa yang dihadapi dan jika mahu membina sesuatu yang tidak mahu diabaikan oleh dunia, lakukannya dengan cara anda sendiri.

LIKE dan FOLLOW Vocket di Facebook serta Instagram


Isteri Minta Suami Keluar Selamatkan Diri Dahulu Sebelum Maut Terbakar Depan Mata

“Awak keluar dulu,” itulah ayat terakhir yang dipesan oleh Nurul Nazihah Kamalul Arifin kepada suaminya sejurus kemalangan di Kilometer 45.7 Lebuhraya Utara Selatan arah selatan dekat Sedenak, malam tadi.

Redzuan Jamil, 28, berkata, dia yang berjaya ditarik keluar orang ramai melalui tingkap bahagian penumpang belakang itu kemudian cuba menyelamatkan isterinya.

Namun cubaan menyelamatkan isterinya dengan memecahkan cermin hadapan kereta dan pintu penumpang hadapan tidak berjaya malah mangsa tersepit di tempat duduk hadapan.

“Ketika itu tangki minyak kereta tiba-tiba meletup menyebabkan orang ramai menarik saya kerana api terlalu marak.

“Walaupun api marak namun saya tidak merasa bahang panas api malah isteri juga tidak memanggil nama saya apatah lagi meraung selepas dia meminta saya keluar menyelamatkan diri dahulu,” katanya ketika ditemui di kediaman mentuanya di Kampung Lukut Batu 4 di sini, hari ini.

Menurut laporan Harian Metro, dua individu maut dalam kenderaan yang marak terbakar selepas kereta dinaiki terbabit kemalangan babitkan lima kenderaan di lebuh raya berkenaan.

Identiti seorang lagi mangsa yang maut dari kereta berasingan masih belum dapat dikenal pasti.

Redzuan yang mengalami kesan melecur di muka menceritakan semula detik-detik hitam itu berlaku, semuanya bermula apabila sebuah lori lima tan merempuh beberapa kenderaan, termasuklah kereta dinaiki dia dan isterinya sebelum orang ramai menarik dia keluar dari kereta semasa berlaku kesesakan di lebuh raya berikutan kemalangan lain yang turut berlaku berhampiran kawasan itu.

Sebelum kejadian, Redzuan serta isterinya baru selesai bertemu pelanggan di Kluang dan dalam perjalanan ke Stadium Sultan Ibrahim di Iskandar Puteri bagi menyaksikan JDT menentang Sabah FC.


Isteri Pertama Ashraf Muslim Akhirnya Hamil

Tahniah kepada pasangan Ashraf Muslim dan juga isteri pertamanya, Noor Dayana yang kini sudah disahkan hamil empat bulan setelah timbul spekulasi bahawa Dayana telah pun hamil beberapa bulan lalu. Ternyata perkara ini sesuatu yang menggembirakan buat keluarga ini.

“Alhamdulillah, syukur ke hadrat Allah kerana setelah empat tahun menunggu, Dayana kini hamil anak pertama hasil perkahwinan kami. Saya sangat gembira dengan kehamilannya ini. Saya tidak mahu memaklumkan kehamilan Dayana di awal usia kandungannya kerana saya sendiri takut timbul rasa riak atau perkara-perkara lain yang tidak sepatutnya”

“Kini kedua-dua isteri saya sedang hamil. Kandungan Dayana sudah memasuki bulan keempat manakala isteri kedua saya pula sedang sarat mengandung lapan bulan. Saya akan jaga kedua-dua isteri saya dengan sebaiknya. Tiada berat sebelah antara saya dengan mereka,” kata Ashraf lagi kepada portal Murai.

Ashraf mendirikan rumah tangga dengan Dayana di Mekah pada Ogos 2011 dan mengahwini Wan Sakinah Ahmad Saburi sebagai isteri keduanya di Thailand pada 7 Julai 2013 lalu. Hasil perkahwinan Ashraf dengan Wan Sakinah, mereka dikurniakan cahaya mata sulung, Sarah Ashraf yang kini berusia satu tahun.


Isteri Pertama Dan Isteri Muda Bekas Jurulatih Bergaduh Di Restoran

Nama bekas jurulatih Liga Super kembali menjadi perhatian selepas berlaku pergaduhan membabitkan dua isterinya semalam.

Menurut laporan Harian Metro, Ketua Polis Daerah Shah Alam Asisten Komisioner Mohd Iqbal Ibrahim ketika dihubungi mengesahkan kejadian itu.

Kontroversi perkahwinan bekas jurulatih Liga Super sekali lagi panas apabila berlaku pergaduhan membabitkan dua isterinya semalam.https://t.co/VEXqBTvAwC

— Buletin TV3 (@BuletinTV3) January 23, 2023

Menurutnya, pergaduhan berlaku di restoran di sini. “Kejadian berlaku pada awal pagi dan kedua-dua pihak sudah tampil membuat laporan polis.

“Kes disiasat mengikut Seksyen 160 Kanun Keseksaan (gaduh gempar) dan Seksyen 14 Akta Kesalahan Kecil (AKK) (Kelakuan tidak senonoh tempat awam),” katanya.

Bagaimanapun, tiada sebarang kenyataan dikeluarkan oleh bekas jurulatih tersebut ketika ini.


Isteri Pertama, Kedua Tenang Hadir Ke Majlis Kahwin Suami Dengan Isteri Ketiga

Satu hantaran video tular di Indonesia apabila seorang lelaki menikahi isteri ketiga sambil ditemani dua orang lagi isterinya semasa majlis perkahwinan suami mereka.

Dipercayai, isteri ketiganya bekenalan dengan suami menerusi ayahnya dan bertemu secara tidak sengaja. Bahkan, mereka kenal hanya dalam masa yang singkat sebelum disatukan.

♬ suara asli – Titomunandar – Titomunandar

Menurut sumber, lelaki berkenaan hanya bergurau untuk jadikannya sebagai isteri ketiga, namun gurauan itu menjadi kenyataan dan tidak menyangka mereka sememangnya berjodoh.

Wanita yang bernama Alqia Zahra itu turut mengatakan hubungannya bersama kedua madunya dalam keadaan yang baik. Malah, madunya itu memberi restu suaminya untuk berkahwin kali ketiga.

Ujar wanita berusia 20 tahun itu lagi, dia merasa kagum dengan sikap penyabar kedua madunya, lebih-lebih lagi isteri pertama kerana sanggup mengizinkan suaminya berkahwin sekali lagi. Dia bersyukur mendapat madu yang ‘cool’.

Dalam pada itu, isteri kedua dikenali sebagai Lutvi Seftia Rahmat berkata, dia tidak akan menghalang perkara yang baik dalam hubungan berumah tangga.

Susulan kenyataan itu, dia mengizinkan suami berkahwin lagi walaupun dia sedang hamil anak pertama. Malah, dia meluahkan rasa sayang untuk kesemua ahli keluarganya termasuklah isteri pertama, isteri ketiga dan anak-anak tiri.


Isteri Sanggup Berpoligami Dan Ini Respon Saya Terhadapnya

Alang alang viral video berkaitan poligami, saya nak share story berkenaan isteri saya Azura Ali berkaitan poligami.

Baru baru ini, dia tahu ada sahabat saya yang usia pertengahan 20-an akan bernikah dengan isteri kedua, dapat sokongan penuh isteri pertama. Dia tanya kepada saya, tak tercabar ke? Hehe.

Dia akan memuji muji pasangan pasangan berpoligami dan bahagia, yang sempat dia baca di FB, suratkhabar dan lain-lain. Dia selalu ajak saya ziarah keluarga poligami ini, mahu bertanya pengalaman.

Dia cakap kepada saya, jika nanti saya menikah lagi, apabila giliran dia, luangkan kebanyakkan masa dengan anak anak. Dia tak nak anak rasa seperti kehilangan bapa.

Dia minta saya, supaya jangan paksa dia untuk bergambar sekali dengan madunya. Atau ajak keluar bersama-sama. Dia cemburu.

Jika tiba giliran dia, fokus kepada dia dan anak anak sahaja. Jangan sembunyi sembunyi mesej madu dia. Jangan tertukar gelaran antara dia dan madunya.

Walau kami dulu hidup susah bersama, dia tak rasa itu hak dia untuk halang saya untuk menikah lagi apabila kini saya sudah mampu secara kewangan.

Bagi dia, suami adalah pinjaman dari Allah swt. Jambatan untuk ke syurga. Bukan milik dia. Dia cuba tunaikan tanggungjawab dia sebaik mungkin, mengharap ganjaran dari Allah swt. Jika suami abaikan tanggungjawab, suami yang akan jawab dihadapan Allah nanti.

Dia selalu cerita tentang sahabat sahabat dia yang masih belum bertemu jodoh. Dia mengeluh kenapa lelaki beriman dan mampu, tetapi tidak berani untuk mengambil mereka jadi isteri kedua, ketiga dan seterusnya. Saya hanya senyum tawar sahaja.

Dia kata, lebih baik jadi isteri kedua ketiga kepada lelaki beriman, mampu dan berkarekter ketua dari menjadi satu satunya isteri kepada suami yang fasik, lembik dan menyusahkan hidup.

Isteri saya seperti wanita wanita yang lain, punya rasa cemburu. Kuat juga. Dia kata most likely dia akan bersedih. Sekejap atau lama dia tidak tahu.

She is a strong, independent and powerful woman. Dia isteri solehah. Jelas matlamat hidup. Dia tahu dia hendak apa di dunia dan di akhirat.

Rasional dia tinggi berbanding wanita lain. Dari gaya memandu dah boleh tahu. Mungkin ini reverse psychology. Lelaki ni, yang tak bagi itulah yang dia nak sangat. So, dia mudahkan. Kita pula yang goyang. Haha.

Jawapan saya berkaitan poligami ini kepada dia ialah, buat masa ini saya tidak mahu memikul tanggungjawab yang berat ini. Nikmatnya terlalu sedikit berbanding tanggungjawab dan cabarannya.

Di masa depan saya tidak tahu. Buat masa ini, nikmatilah kehidupan. Beri saya masa membalas budi baik dia selama ini, budi yang sebenarnya tidak terbalas seumur hidup.

So hats off kepada lelaki beriman, mampu, gagah dan perkasa yang sanggup mengambil tanggungjawab yang berat ini. Abang pun tak sanggup lagi.

Sebelum ada yang kata isteri saya delusional, nanti suami dah kahwin lagi, baru tahu langit tinggi rendah. Nope, dia well aware consequences dia.

Sekitar kami ada yang gagal poligaminya, bercerai berai, anak anak terbiar, makan hati etc. Tapi apa beza dengan monogami. Ye tak? Asas pernikahan tu kena betul. InsyaAllah sukses semua jenis pernikahan.


Isteri Tan Sri Musa Hassan Fail Permohonan Cerai, 6 Bulan Sudah Tidak Tinggal Bersama

Hari ini isteri bekas Ketua Polis Negara, Tan Sri Musa Hassan telah memfailkan permohonan cerai di Mahkamah Rendah Syariah ekoran pergolakan rumah tangga yang semakin meruncing.

Isterinya, Puan Sri Elly Afizahwati Abdul Jalil, 42, berkata, permohonan cerai itu difailkan kerana faktor shiqaq atau perbalahan berpanjangan dengan Musa yang dikahwininya sejak 10 tahun lalu.

Beliau hadir bersama peguam syarie, Datuk Hazizah Kassim dan Noorulhuda Daud mengemukakan permohonan cerai mengikut Seksyen 47 Enakmen Undang-Undang Keluarga Islam (Selangor) 2003.

“Tan Sri pun sudah keluar rumah kelamin sejak enam bulan lalu. Selepas tuntutan cerai ini saya akan memfailkan tuntutan hak jagaan dan nafkah anak saya yang berusia lapan tahun,” katanya ketika ditemui di Mahkamah Rendah Syariah Shah Alam, di sini, hari ini.

Mahkamah menetapkan 11 Mei untuk sebutan semula kes. Untuk rekod, pasangan itu berkahwin pada 2 Ogos 2013 dan dikurniakan seorang anak lelaki.


Isteri Tuduh Afiq Muiz Kaki Pukul, Aishah Azman Minta Kakak Ipar Jangan Buat Cerita

Pelakon, Afiq Muiz atau nama sebenarnya Muhammad Afiq Muiz Azman Shah dituduh sebagai seorang kaki pukul oleh isterinya sendiri iaitu Pachara Apin tetapi adiknya, pelakon Aishah Azman tampil mempertahankan abang kesayangannnya.

Menerusi satu foto dimuat naik Aishah di Instagram, dia menafikan perkara tersebut berlaku dan mendakwa kakak iparnya suka memutar belit cerita sebenar dan menabur fitnah kepada abangnya Afiq Muiz.

Dalam pada itu, Aishah atau nama sebenarnya Nor Aishah Afika Azman Shah juga menegaskan untuk tidak melibatkan keluarganya dalam hal ini kerana boleh memburukkan nama baik keluarga mereka.

Bukan itu sahaja, dia juga menyatakan kakak iparnya pernah berlaku curang dan kelakuan buruk seperti meminum arak, pergi ke kelab malam dan makan makanan tidak sepatutnya sebagai seorang Muslim.

A post shared by 𝔸𝕀𝕊ℍ𝔸ℍ 𝔸ℤ𝕄𝔸ℕ 🇲🇾 (@aishahazman8)

Selain itu, aktres berumur 26 tahun itu turut berpesan untuk tidak mendengar cerita sebelah pihak sahaja dan keluarganya akan mengambil tindakan undang-undang sekiranya Pachara masih bertindak untuk memfitnah abangnya.

Pachara Apin sebelum ini pernah menuduh suaminya di akaun media sosial yang mengatakan Afiq memukulnya, bahkan mematah kakinya dan jarinya.

A post shared by mad tiger (@muhamadafiqmuiz)

Dalam perkembangan terkini, Afiq Muiz telah membuat laporan polis terhadap tuduhan fitnah yang dilemparkan kepadanya. “Assalamualaikum, laporan polis sudah dibuat, tunggu tindakan seterusnya dari peguam kami atas fitnah-fitnah yang telah dilemparkan,” tulisnya.


Isteriku Cikguku, Kisah Seperti Ini Pernah Berlaku Dalam Realiti Calon Presiden Perancis

Isteriku Cikguku, sebuah telefilem yang mengisahkan tentang seorang anak murid yang jatuh hati kepada cikgunya sendiri.

Azlan seorang murid yang nakal. Dia sering menimbulkan pelbagai masalah di sekolah sehingga semua guru di sekolahnya sudah berputus asa terhadapnya.

Suatu hari, seorang guru ganti bertugas di sekolah itu dan berusaha mengubah sikapnya. Azlan jatuh hati kepada gurunya yang menjadi satu-satunya orang yang mempercayai bahawa dirinya masih boleh menjadi seorang insan yang berguna.

Azlan belajar dengan tekun, dan berjaya mendapat keputusan yang cemerlang dalam peperiksaan Sijil Peperiksaan Malaysia ( SPM ). Bertahun-tahun kemudian, Azlan mencari kembali cikgunya demi menunaikan janjinya untuk mengahwini cikgunya itu.

Kisah ini kedengaran seperti novel cinta dan cerita di alam kayangan. Namun dalam realiti, kisah seperti ini pernah berlaku.

Emmanuel Macron ialah salah seorang calon Presiden Perancis. Beliau baru berusia 39 tahun. Dia berkahwin dengan seorang wanita yang berusia 64 tahun. Wanita itu ialah bekas cikgunya.

Sewaktu berada di sekolah menengah, Macron jatuh cinta kepada gurunya itu. Namun perhubungan itu tidaklah direstui oleh keluarganya. Macron berjanji kepada gurunya bahawa suatu hari nanti setelah dia dewasa, dia akan kembali mencari gurunya untuk mengahwininya.

Masa berlalu. Macron meneruskan pengajiannya dan kerjayanya semakin berkembang. Gurunya pula telah memiliki 3 orang anak, tetapi telah bercerai. Salah seorang anaknya hampir sebaya dengan Macron.

Walaupun bertahun-tahun telah berlalu, Macron masih mengingati janjinya kepada gurunya. Mereka akhirnya berkahwin ketika Macron berusia 29 tahun, dan gurunya berusia 54 tahun.

Berapa ramai di luar sana yang berpegang teguh untuk menunaikan janjinya kepada orang yang diberi janji di alam realiti?


Istiadat Angkat Sumpah Tun Mahathir Sebagai Perdana Menteri Ditangguhkan

Sejarah telah tercipta apabila Pakatan Harapan selaku parti pembangkang pada sebelum ini berjaya memperoleh kemenangan pada PRU14 menewaskan parti Barisan Nasional.

Seperti yang dijanjikan Tun Mahathir selaku pengerusi parti Pakatan Harapan bakal dinaikkan menjadi Perdana Menteri buat kali kedua selepas mengumumkan persaraan pada tahun 2003.

Tiada upacara angkat sumpah bagi Perdana Menteri dari Pakatan Harapan pada hari ini – sumber istana @501Awani

— Hafiz Marzukhi AWANI (@HafizAWANI) May 10, 2018

Dalam pada itu, difahamkan upacara angkat sumpah sebagai Perdana Menteri Ke-7 Malaysia yang sepatutnya berlangsung pada jam 9.30 pagi pada hari ini terpaksa ditangguhkan.

Berdasarkan pengumuman yang dibuat Dato’ Sri Mohammad Najib bin Tun Haji Abdul Razak, keputusan siapa yang dilantik sebagai Perdana Menteri bakal ditentukan oleh Yang di-Pertuan Agong berikutan tiada parti yang berjaya mendapat majoriti mudah. Setakat ini masih belum diumumkan bilakah majlis angkat sumpah ini bakal dibuat.


Istilah ‘Good Luck’ Tidak Digunakan Oleh Rakyat Jepun. Ini Sebabnya.

Kenapa di Jepun tiada istilah GOOD LUCK?

Admin pernah tanya soalan ini kepada beberapa orang Sensei dan juga kawan-kawan Jepun dan antara jawapan mereka:

1- Kami menggantikannya dengan Ganbatte Kudasai yang bermaksud ‘Sila berikan yang terbaik!’

Hal ini kerana kami percaya pada Usaha Tangga Kejayaan.

2- Ada juga yang mengatakan ‘Good Luck‘ seperti menghina penerima. Seolah-olah, penerima tidak mampu berusaha sendiri.

3- Good Luck diucapkan untuk pembeli loteri. Di Jepun, loteri adalah perkara biasa.

Namun, kebalakangan ini, ramai juga orang Jepun yang menerima ‘Good Luck‘, mungkin pengaruh dari dunia luar.

Apa yang menarik untuk dibincangkan ialah; Orang Jepun adalah bangsa yang sangat kuat berusaha hingga ada yang katakan kerja adalah matlamat hidup mereka.

Namun ramai yang silap, mereka tidak meletakkan kerja sebagai matlamat hidup. Dulu mungkin ya tapi kebelakangan ini tidak.

Ramai juga yang selalu lompat kerja, mengintai peluang yang lagi bagus dan mencari hidup yang berkualiti. Jika anda ke Jepun sekarang, anda juga akan nampak iklan ‘Career Fair‘ untuk lompat kerja.

Ah, pedulikan mereka. Yang penting, apa matlamat hidup kita?

Tak payah sembang mengenai orang lain jika tentang diri kita sendiri pun kita masih samar-samar. Berapa orang di sini yang tahu apa yang dia mahu di dalam hidupnya dan sekarang berjalan di atas jalan-jalan ke arah matlamatnya?

Jangan jadi macam tin kosong, bunyi kuat tapi di dalamnya kosong!

Jom berubah! Gambarimashou! (Ayuh berubah)

Keiken (Bahasa Jepun) bermaksud pengalaman. Jadi, Keiken Talk bermaksud perkongsian pengalaman yang kami dapat ketika belajar dan berkerja di Jepun dahulu.

Kami merupakan bekas pelajar dari universiti-universiti Jepun yang bergerak secara PERCUMA ke sekolah-sekolah untuk berkongsi pengalaman dengan pelajar-pelajar.

Matlamat kami ialah supaya rakyat Malaysia mampu berbudaya POSITIF seperti orang Jepun.

Ya, kami tak nafikan, ada juga budaya negatif dari sana tapi kita manusia, makhluk TERBAIK CIPTAAN TUHAN, punya akal untuk berfikir dan menapis, lalu beramal dengan budaya yang baik-baik.

Namun! Kami tetap punya masalah. Disebabkan kami masih berkerja, kami tidak punya kebebasan yang mutlak untuk pergi ke mana-mana sekolah pada bila-bila masa. Tapi jangan bimbang. (Teruskan bacaan)

Jadi, jika anda berminat memanggil kami berkongsi di sekolah anda, jangan segan silu untuk PM kami di Facebook. Team kami belum lagi sempurna tapi kami akan berusaha untuk memenuhi jemputan anda.

Untuk makluman anda,sekarang kami mempunyai volunteer di negeri-negeri berikut;

1- Kelantan
2- Terengganu
3- Kuala Lumpur
4- Selangor
5- Perak
6- Melaka
7- Sabah
8- Sarawak

Tolong doakan kami berjaya dalam usaha kami.

“Usaha ini hanyalah usaha yang sangat kecil. Tapi ingat, burung yang kecil pun berusaha memadamkan api Nabi Ibrahim (Selawat atas Baginda)! “


5 Negara Ideal Untuk Anda Yang Baru Nak Cuba ‘BerBackpack’

Hari ini, mengembara gaya ‘backpackers’ semakin mendapat sambutan yang baik dikalangan rakyat Malaysia, terutama golongan muda. Aktiviti sihat yang mendorong banyak manfaat, baik untuk ekonomi dan juga individu itu sendiri. Kalau nak dibincangkan tentang kebaikan mengembara memang tak akan habis, dan saya bukan lah orang yang arif tentangnya.

Tetapi bila disebut sahaja travel, saya yakin ramai orang suka. Setiap orang pula memiliki citarasa travel tersendiri, tidak kira travel gaya mewah, guna perkhidmatan agensi pelancongan ataupun ‘berbackpack!’. Semuanya pun seronok.

Dilihat trend terkini, travel gaya backpackers adalah antara yang paling diminati golongan muda. Mungkin cara ini lebih seronok dan menjimatkan, atau bahasa mudahnya lebih kena dengan jiwa. Buat mereka baru sahaja berminat dan mahu mencuba travel ala-ala backpackers, di sini saya kongsikan 5 negara yang mungkin jadi pilihan paling ideal untuk dikunjungi.

Senarai ini adalah sebagai pilihan sahaja, keputusan terpulang kepada anda. Ikut keselesaan dan kehendak diri sendiri, itu lebih bagus. Hasil daripada bertanya pengalaman beberapa pengembara profesional yang pernah saya jumpa sebelum ini, 5 negara ini dikatakan adalah destinasi paling sesuai untuk mereka yang baru sahaja ingin berjinak-jinak dengan dunia backpackers.

Indonesia pertimbangan yang baik. Selain daripada memiliki banyak tempat-tempat menarik, penggunaan bahasa dan budaya serumpun ini hampir tiada masalah baik dari segi komunikasi atau makanan. Kos perbelanjaan juga masih dikategorikan murah. Jadi, anda tidak perlu bimbang berhadapan dengan hal-hal yang merumitkan, cuma jaga keselamatan diri baik-baik.

Antara destinasi favorite backpackers Malaysia. Kos perbelanjaan di Thailand juga masih boleh dikatakan berada dalam paras mampu. Tarikan utama di Thailand adalah makanannya yang sedap-sedap, kecantikan alam semulajadi, dan keunikkan budayanya.

Juga negara berhampiran, travel ke Singapura boleh dijadikan sebagai latihan yang baik sebelum mula menjelajah ke negara-negara maju. Mungkin kos perbelanjaan agak tinggi, tetapi itu semua tiada masalah jika perjalanan dirancang dengan baik. Di sini anda tidak perlu risau soal makanan dan tempat tinggal.

Perbatasan antara Asia dan Eropah membuatkan Turki mempunyai budaya yang unik. Kombinasi budaya barat dan timur ini boleh dilihat dari segi makanan dan juga bentuk bangunan yang ada di sana. Jika mahu rasa pengalaman 2 dalam 1, Turki adalah pilihan paling best.

Ada yang mengatakan India adalah ‘syurga dan neraka’, ini untuk menggambarkan bahawa India memiliki 2 sisi yang ketara, antara baik dan buruk. Delhi mungkin dianggap sebagai tempat paling kotor, tetapi jangan lupa Kashmir pula digambarkan sebagai tempat paling Indah sekali di dunia. Itulah keunikkan negara ini.

India boleh jadi semua, nak main salji, mendaki, padang pasir semua ada. Asalkan pergi kena pada waktunya. Perbelanjaan di India juga tidak mahal, tetapi hati-hati. Ada pepatah berbunyi ‘ Jika anda masih belum bersedia ditipu, jangan ke India’.

Ini adalah 5 senarai yang mungkin boleh dipertimbangkan buat mereka yang mahu cuba ‘berbackpack’ pertama kali, bagaimana pula dengan pendapat anda?


Istimewanya Gelaran ‘Dr’, Dan Kenapa Gelaran Palsu Tidak Beretika

Saya terpanggil untuk beri pandangan saya tentang Dr palsu ini, saya pernah tulis tentang ini dalam pos yang lalu. Anggaplah ini sebagai ulangkaji.

Pengajian PhD memerlukan disiplin ilmu yang ketat dan tinggi. Tidak ramai yang melaluinya berjaya selesai dengan jaya.

Di Jabatan saya ada yang tamat pengajian setelah 10 tahun laluinya, malah ada yang tak habis dan diam begitu sahaja.

Mengapa orang ingin bergelar Dr ini? Kajian menunjukkan manusia yang paling dipercayai adalah golongan Dr ini. Anehnya golongan Dr yang dirujuk bukan Dr falsafah tetapi Dr perubatan.

Orang kita pukul rata, janji ada Dr semua boleh jadi menantu punya.

Satu ‘keistimewaan’ orang kita bila tamat PhD berebut mintak orang gelar mereka Dr. Jika pelajar terselah sebut guna nama tanpa Dr di pangkal nama, mereka memang tak suka.

Di Malaysia budaya ini luar biasa, di Barat yang digelar Dr hanya yang boleh suntik dan bedah orang sahaja. Dr Falsafah hanya letak di hujung nama PhD bukannya diawal namanya Dr.

Maka ramai saudagar yang ingin kaya ini berebut membeli gelaran ini, agar mereka dipercayai dan dihormati oleh orang kita. Ini tidak jujur namanya.

Jika ada yang kata sumbangan mereka ini besar, mereka dah lahirkan ramai ushawan berjaya. Marilah kita kembali kepada hukum alam, agama tidak menghalalkan penipuan untuk apa tujuan baik sekali pun.

Ia bukan soal dengki, ia soal integriti. Saya kagum dengan Universiti Malaya yang cepat keluarkan kenyataan akhbar, sebab itu UM kekal antara 100 universiti terbaik didunia.

Rendahkan hati kita, hidup ini bukan untuk bergelar atau jadi popular. Ilmu yang kita ada untuk kita kongsikan bersama bukan mintak bayaran tak masuk akal.

Janganlah kita pula meraikan pendedahan ini dengan bersorak gembira dan mengeluarkan kata kata yang tidak manis bahasanya, tulisan saya sekadar nak ingatkan bahawa gelaran palsu itu tidak beretika.

Mohon maaflah secara terbuka akan menjadikan kita lebih mulia, selagi kita berdiam diri orang akan terus berkata kata. Lelaki kacak tak perlukan gelaran hebat.


Bagaimana Cara Untuk Istiqamah Baca Alquran Setiap Hari?

Apa itu istiqamah? Makna lain bagi istiqamah adalah konsisten dan berterusan.

Hmmm.. ini merupakan masalah biasa yang dihadapi oleh semua orang.

Sibuk, tak sempat, tak ada masa, penat, adalah perkara yang sering dijadikan alasan untuk tidak menjadikan membaca Al-Quran sebagai satu amalan.

Jadi, disini kami kongsikan beberapa tip yang terbaik supaya kita semua dapat istiqamah dalam membaca Al Quran.

Sebenarnya, kita boleh susun jadual kita sendiri untuk aktiviti membaca Al-Quran.

Waktu terbaik yang disarankan adalah sebelum masuknya waktu solat, ataupun selepas selesai solat.

Jika masa merupakan masalah utama, cuba amalkan selepas kita selesai menunaikan solat maghrib dan sebelum masuknya waktu isyak sebab, waktu maghrib ini singkat.

Jadi, sementara nak tunggu masuk waktu isyak, bolehlah kita isikan dengan zikir dan mengaji Al-quran

Baca Al-quran sebanyak satu muka surat dalam satu hari untuk setiap hari.

Anda boleh bermula dengan beberapa potongan ayat.

Apabila kita dah semakin lancar dan mahir, bolehlah amalkan dua muka surat dalam satu hari dan seterusnya.

Sambil membaca Al-Quran, eloklah kiranya kita ambil tahu sekali makna atau terjemahannya.

Untuk lebih mudah, kita gunakan Al-Quran yang mempunyai terjemahan ‘per kata’.

Sekurang-kurangnya kita tahu dan faham maknanya di dalam bahasa melayu.

Antara kelebihan menggunakan Tafsir Quran ini juga, kita tidak diwajibkan untuk berwudhuk, jadi alasan kita tiada wudhuk, tak boleh lagi digunakan untuk bermalasan dalam membaca Al-Quran.

Tabiat malas memang merupakan masalah utama bagi sesiapa sahaja.

Malas nak bergerak, malas nak ambil wudhuk, malas itu, malas ini. Itu biasa.

Sekiranya kita berniat untuk mengaji selepas waktu solat, maka letakkanlah al-Quran itu dekat dengan tempat solat kita bagi memudahkan untuk kita capai dan baca.

Tapi kita kena pastikan Al-Quran itu diletakkan di tempat yang tinggi.

Kita juga boleh ambil sedikit waktu untuk mengaji di pejabat sekiranya kita dapat menyelesaikan tugasan atau kerja kita awal daripada biasa.

Maksudnya ketika kita tidak sibuk. Jadi, letakkan Al-Quran di atas rak berdekatan dengan tempat kita buat kerja

Ruginya kalau kita dah ada smartphone yang canggih, tapi tidak digunakan untuk menambah nilai ibadah kita.

Banyak aplikasi yang boleh kita muat turun dan gunakan antaranya seperti Youtube.

Kebanyakkan bacaan Al-Quran yang disediakan telah disertakan sekali dengan subtitle.

Jadi bolehlah kita mendengar sambil membaca bersama.

Kaedah ini juga dapat membantu mempercantikkan lagi cara bacaan kita terutamanya dari segi tajwid, dan panjang pendek bacaan, selain membantu untuk lebih faham di mana tempat yang kita boleh berhenti, patut berhenti dan tidak boleh berhenti.

Mudah bukan? Jadi, diharapkan tip ini dapat membantu anda semua untuk lebih istiqamah untuk membaca Al-Quran.

Baca lebih banyak tip Al-Quran di Celik Al-Quran.


Isu Agong Tak Isytihar Darurat, Peguam Fail Saman Terhadap Kerajaan Malaysia

Plaintif Syed Iskandar Syed Jaafar, melalui firma guaman Tentuan Kengadharan & Co, memfailkan Saman Pemula di Pejabat Pendaftar Mahkamah Tinggi Kuala Lumpur terhadap Kerajaan Malaysia sebagai defendan tunggal dalam tindakan undang-undang terbabit.

Difahamkan, plaintif yang juga seorang peguam memfailkan tindakan undang-undang berhubung keputusan Yang di-Pertuan Agong Sultan Abdullah Sultan Ahmad Shah untuk tidak menerima cadangan Perdana Menteri Muhyiddin Yassin untuk pengisytiharan darurat, lapor Malaysiakini.

Antara alasan plaintif memulakan saman ini adalah bagi menentukan sama ada Agong mempunyai budi bicara sepenuhnya untuk tidak mengisytiharkan darurat walaupun perdana menteri menasihatkan sebaliknya berdasarkan Artikel 40 dan 150 Perlembagaan Persekutuan.

Menurut salinan afidavit, dengan hormatnya, keengganan Agong bertindak atas nasihat perdana menteri mengakibatkan Raja menjalankan fungsinya dengan cara yang tidak sesuai dengan Artikel 40 dan 150 Perlembagaan Persekutuan.

Syed Iskandar juga meminta mahkamah untuk menentukan kedudukan sah suatu pindaan terhadap Artikel 150, yang melarang mahkamah mendengar tindakan undang-undang berhubung dengan isu pengisytiharan darurat.

Plaintif juga menuduh bahawa pindaan Artikel 150 telah meminggirkan kuasa semakan kehakiman yang merupakan sebahagian daripada struktur asas Perlembagaan Persekutuan dan dianggap sebagai tidak berperlembagaan dan dengan itu batal serta tidak sah.

Di dalam surat sebab samannya, plaintif menyatakan bahawa ini merupakan litigasi kepentingan awam bagi menegakkan Perlembagaan Persekutan, “Saya benar-benar percaya bahawa penentuan mengenai pertanyaan-pertanyaan di atas oleh mahkamah terhormat ini penting untuk menegakkan kedaulatan undang-undang dan Perlembagaan Persekutuan,” katanya.

Ahad lalu, Agong berpendapat tiada keperluan buat masa ini untuk Seri Paduka Baginda mengisytiharkan darurat di negara ini atau mana-mana bahagian negara Malaysia dan merasakan Kerajaan sekarang telah berjaya menangani wabak ini dengan baik dan berkesan.

Permohonan pengisytiharan darurat sebelum ini telah dipersembahkan oleh Perdana Menteri di majlis menghadap di Istana Abdul Aziz, Kuantan, Pahang pada Jumaat lalu (23 Oktober, 2020).

Permohonan tersebut ialah pelaksanaan Darurat Perkara 150(1) dan Pemasyhuran Ordinan Darurat (Kuasa-Kuasa Perlu 2020) menurut Perkara 150(2B) Perlembagaan Persekutuan untuk memerangi ancaman wabak COVID-19 di negara ini.

Artikel 40 membahaskan tentang perlunya Agong bertindak sesuai dengan nasihat kabinet atau menteri yang bertindak di bawah kekuasaan umum kabinet.

Artikel 150 membahaskan tentang kuasa Agong untuk mengeluarkan pengisytiharan darurat di mana terdapat situasi di mana keselamatan, ekonomi, atau ketenteraman awam di Persekutuan atau mana-mana bahagiannya terancam.

Pindaan Artikel 150 (8) menyatakan bahawa tidak ada mahkamah yang memiliki kuasa untuk memenuhi atau menentukan permohonan, pertanyaan atau proses apa pun, dalam bentuk apa pun, dengan alasan apa pun, mengenai kesahihan pengisytiharan darurat.

Terdahulu, Agong dalam kenyataannya menolak untuk mengisytihar darurat seperti yang dimohon oleh Perdana Menteri. Klik pautan di bawah untuk membaca.

‘Tiada Keperluan Isytihar Darurat Di Negara Ini’ – Yang di-Pertuan Agong

Agong Nasihat Ahli Politik Muhasabah Diri, Jangan Heret Negara Ke Kancah Politik

‘Susah Kalau Orang Sakit Jiwa!’-Tuanku Permaisuri Agong Jawab Komen Biadap Netizen Di Instagram


Isu Akaun Dagangan Azam Baki, PM Minta Semua Pihak Akur Dengan Keputusan SC

Perdana Menteri, Datuk Seri Ismail Sabri Yaakob meminta semua pihak untuk menerima keputusan Suruhanjaya Sekuriti (SC) dan tidak seharusnya berasa tidak berpuas hati jika keputusan ini tidak mengikut kehendak mereka, lapor Berita Harian. Kenyataan ini hadir selepas SC mengumumkan bahawa tidak ada kes terhadap Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki, berhubung akaun dagangan miliknya.

“Hari ini SC juga sudah mengeluarkan kenyataan mengatakan tidak ada kes terhadapnya (Azam), jadi kita terimalah keputusan SC. Jangan kita minta dia disiasat, apabila dia disiasat, keputusan dibuat kita masih tidak berpuas hati. Kalau pembangkang rasa mesti ikut kehendak pembangkang, tidak boleh… dia kena terimalah keputusan daripada badan profesional seperti SC contohnya. Jadi, kalau ada apa-apa nak tanya mengenai keputusan SC, pergi tanya SC,” katanya seperti yang dilaporkan oleh The Star.

Sebelum ini, pada Januari 6, The Vocket melaporkan bahawa Azam Baki menafikan sekeras-kerasnya tuduhan berhubung isu pemilikan saham-saham syarikat serta mempunyai kawalan ke atas banyak syarikat termasuk syarikat konglomerat. Azam telah memberitahu Lembaga Penasihat Pencegahan Rasuah (LPPR) bahawa akaun trading miliknya telah digunakan oleh adiknya iaitu Nasir Baki untuk memperoleh saham dalam dua syarikat pada 2015. Bagi Azam Baki, tuduhan itu dibuat untuk memburukkan reputasinya yang sudah bekerja lebih 30 tahun bersama SPRM.

Pada Selasa (18 Jan), SC mengumumkan dalam satu kenyataan bahawa ia tidak dapat menentukan sama ada terdapat pelanggaran peraturan berhubung akaun dagangan saham milik Azam. Pengumuman itu mendapat maklum balas negatif daripada pemimpin Pembangkang, dengan ramai yang menuntut butiran lanjut siasatan kepada KP SPRM tersebut.

Manakala semalam, SC sekali lagi mengeluarkan kenyataan dengan mengatakan bahawa bukti yang dikumpul dalam siasatan mereka ke atas akaun dagangan saham Azam menunjukkan bahawa ketua SPRM adalah pemegang akaun yang dinamakan dan mempunyai kawalan ke atas akaun tersebut.

Adik guna akaun Azam, KP SPRM mahu hereta pemilik Twitter ‘Edisi Siasat’ ke mahkamah. Untuk bacaan lanjut, klik pautan di bawah.

Adik Guna Akaun Azam, KP SPRM Mahu Heret Pemilik Twitter ‘Edisi Siasat’ Ke Mahkamah

Dedah Salah Laku Penguat Kuasa, Polis Minta Bantuan SKMM Kesan Pengendali Twitter Edisi Siasat

Dakwaan ‘Edisi Siasat’ Hanya Rekaan, Ketua Polis Negara Mahu Cari Pemilik Akaun


Isu Aksi ‘Berahi’ Ketika Buat Persembahan, Pamungkas Tidak Terkesan Dikecam Netizen

Baru-baru ini, penyanyi lagu ‘To The Bone’, Rizky Rahmadian Pamungkas telah menerima kecaman hebat netizen apabila membuat aksi tidak senonoh semasa melakukan persembahan.

Untuk pengetahuan anda, Pamungkas telah menggosok telefon bimbit milik peminatnya di bahagian sulit ketika menyanyi di konsert dan aksi tersebut dilihat tidak manis dipandang peminat.

@PaMuNgKaS🔫 why? #pamungkas #pamungkasviral #pamungkasgesekinhp

Menerusi laporan, Pamungkas mengatakan bahawa dirinya tidak terkesan dengan kecaman tentang isu terbabit selepas bertindak berdiam diri beberapa hari. Lantaran isu itu, pengurusnya terpaksa dikejarkan ke hospital kerana stress  sehingga menyebabkan mengalami masalah jantung.

“Saya mahu membuat kenyataan tentang apa yang terjadi seperti yang kalian mahukan. Saya berdiam diri sebab mahu mengumpul semua maklumat dan mengambil masa untuk buat keputusan sama ada mahu beri kenyataan ataupun tidak,

“Ketika itu, hanya antara saya, peminat dan juga sebahagian daripada aksi pentas sahaja. Malah saya juga tidak mabuk semasa melakukan persembahan seperti yang diperkatakan oleh orang ramai,” kata Pamungkas.


Krisis Arab Saudi Dan Qatar, Ini Pandangan Rakyat Malaysia Yang Menetap Di Sana

Isu Arab Saudi dan sekutunya yang memutuskan hubungan diplomatik dengan Qatar kini telah masuk hari ke 7 dan nampaknya semakin panas. Namun begitu di waktu yang sama Turki, Lebanon dan Algeria telah mengambil pendekatan berbeza.

Bekalan makanan dari 3 negara ini telah memenuhi rak-rak pasaraya di Qatar. Ditambah permintaan makanan dikatakan bertambah di sepanjang bulan Ramadan, ini sekaligus memberi kelegaan bagi mereka yang menetap dan bekerja di Qatar.

Sebelum krisis ini melanda, sejumlah besar bekalan makanan Qatar dengan populasi penduduk seramai 2.5 juta adalah daripada UAE dan Arab Saudi.

Terkini kami di Vocket telah menerima pandangan daripada salah seorang pembaca kami iaitu Tuan Abd Latib Karim, warga Malaysia yang bekerja di Qatar. Ikuti penulisan beliau di bawah.

Sejak meletusnya isu ini, terdapat banyak cerita dan teori yang bertebaran. Mungkin ada yang betul tapi banyak juga yang tak betul. Kalau semak di laman sosial, pakar-pakar dan jaguh geopolitik segera tumbuh macam cendawan lepas hujan.

Kemaskini terakhir sehingga kini 10 negara yang telah memutus hubungan diplomatik dengan Qatar, 2 negara yang mengurangkan hubungan diplomatiknya.

Dengan terputusnya hubungan diplomatik bererti hubungan laut, udara dan darat terputus. Malah ruang udara pun tidak dibenarkan masuk bagi penerbangan Qatar Airways.

Warga Qatar di Negara tersebut diarah keluar. Tapi tidak sebaliknya. Warga Mesir masih terus bekerja dan menetap di Qatar. Jelas menunjukkan Qatar tidak mahu terikut-ikut rentak mereka.

Dengan penutupan sempadan dan pintu masuk / keluar bermakna bekalan bahan-bahan mentah terutama makanan terputus. Untuk makluman Qatar mendapat sebahagian besar bekalan makanan dari Saudi, Oman dan UAE.

Ini menyebabkan penduduk Qatar panik, takut bekalan habis mereka menyerbu supermarket menyebabkan bekalan terutama ayam, susu, beras, tepung licin sekelip mata.

Tetapi Alhamdulillah, fenomena ni hanya satu hari sahaja, keesokkan nya dah kembali normal. Kerajaan Qatar memberi jaminan bahawa bekalan makanan adalah amat mencukupi, malah boleh bertahan shingga 12 bulan.

Iran pula bersedia membekalkan makanan melalui jalan laut begitu jugak Turki. Malah barang-barang Turki telah mula memenuhi rak-rak makanan menggantikan produk Saudi.

Kami di Doha agak tersentak dan nak gelak pun ada bila baca berita dari Astro Awani yang melapurkan kira-kira 5000 rakyat Malaysia bakal terkandas tidak dapat pulang beraya.

Tidak ada masaalah sama sekali kalau nak balik raya. Boleh lagi pilih Qatar Airways, Oman Air, Sri Lankan Airways, Cathay Pacific atau Cebu Arlines. Saya pun baru hantar isteri pulang ke KL guna Qatar Airways.

Kerajaan Qatar telah menekankan bahawa segala tuduhan yang dilemparkan adalah tidak benar malah mengarut. Dan pihak Qatar juga telah memberikan maklumbalas yang jelas dan tegas bahawa mereka tidak akan tunduk.

Qatar adalah sebuah Negara berdaulat yang berhak menentukan dasar luarnya sendiri tanpa campurtangan sesiapa. Dan ini adalah sesuatu yang harus dihormati.

Pihak pemerintah telah mengarahkan kepada semua warga Qatar termasuk expatriate supaya tidak menyebarkan kenyataan-kenyataan atau pendapat di media sosial yang boleh menyinggung warga Negara lain walaupun Qatar sendiri dihujani dengan berbagai-bagai kenyataan negatif dan berunsur fitnah.

#staystrongQatar menjadi hashtag yang sangat popular dan yang menariknya warga Qatar bersatu hati memberikan sokongan padu kepada Qatar, tidak kira sama ada penduduk tempatan mahupun expatriate, tak kira agama dan kerakyatan.

Pemerintah Saudi dan sekutunya telah mengeluarkan senaria 59 nama dan 12 organisasi pengganas. Antara yang termasuk ialah ulamak tersohor Dr Yusof Al Qardawi.

Pihak PBB telah menolak senarai tersebut kerana ada diantara organisasi yang tersenarai adalah badan amal yang aktif menyalurkan bantuan untuk Palestine, Yemen, Syria dan Myanmar.

Emir Kuwait dan Presiden Turki memainkan peranan penting sebagai orang tengah untuk mencari jalan penyelesaian.

Emir Qatar mahu masalah ini diselesaikan di meja rundingan, bukan dengan tindakan ketenteraan. Walaubagaimanapun Turki dan Pakistan telah bersetuju untuk menghantar tentera ke Qatar.

Sekian, kepada rakan-rakan dan saudara mara di Malaysia, usah khuatir, kami di sini biasa aja.

Baca lagi:  Faktor Imbangan Kuasa Yang Kita Perlu Tahu Di Sebalik Krisis Negara Arab Dan Qatar


Isteri Tak Mahu Beraya Lama Di Rumah Mertua, Pandangan Ini Bakal Buat Suami Panas Punggung

Nota Editor: Isu balik kampung sering menjadi panas setiap kali menjelang raya. Antara yang menjadi perbualan adalah isteri tidak mahu tinggal lama di rumah mertuanya sendiri.

Berikut kami kongsikan pandangan dari Puan Pnut Syafinaz berkenaan isu ini untuk kita sama-sama renungi. Semoga bermanfaat.

Kadang-kadang perkara ni nampak mudah, tetapi suami kena pandai handle.

Bab tandas tu saya no komen, sebab mungkin isteri orang yang posting ni ada masalah dengan tandas cangkung, (tidak biasa, sakit lutut, sakit kalau mencangkung. Wallaahualam, saya juga pernah ada masalah begini dulu masa sakit lutut, jadi kurang adil untuk judge isterinya mengada-ngada).

Bab tidur di ruang tamu tu, saya nak komen, berdasarkan pengalaman saya sendiri. Suami saya dari keluarga yang besar dan ramai anak-anak saudara, bila berkumpul semua memang sesak, dan memang tidak cukup bilik.

Kadang-kadang memang berkongsi bilik dengan keluarga adik beradik lain, bilik masuk nak tukar baju, letak barang-barang kita. Bila malam, selalunya tidur diruang tamu ramai-ramai.

Seronok sebenarnya, tetapi suami saya agak tegas bab aurat isterinya, no kompromi walau dalam rumahnya sendiri, dia akan sering ingatkan aurat saya dengan ipar duai lelaki.

Maka tidur malam pun pakailah tudung. Tidak selesa bukan? Mula-mula saya okey, tetapi lama-lama saya suarakan rasa hati ketidakselesaan, lebih baik begitu, dari kita tarik muka dan kecil hati dengan suami.

Rupanya dia ingat saya okey je selama ini, sebab saya tetap ceria dan gembira bila pulang ke rumah arwah mak dan bapak mertua, takder nak desak dan ajak suami balik cepat-cepat ke apa.

Dan sebagai tanggungjawab dan amanah dia kepada saya, dia kumpulkan duit, dia minta arwah ayah mertua repair-repairkan bilik stor bawah rumah, jadikan bilik tidur, takde mahal sangat kosnya, upah orang kampung je buat, senget benget simen pun okey je. Okeylah walau kecil, tetapi cukup selesa untuk tukar baju, solat dan tidur.

Alhamdulilllah, bilik tu tiap kali balik kampung beramai-ramai, kami sekeluarga duduk situ, termasuk masa ada bibik dulu tidur dengan saya dalam bilik tu, suami dan anak bujang tidur luar. Kalau kami tidak balik kampung, sesiapa ahli keluarga lain yang balik kampung boleh gunakan bilik tu.

Saya kira sebagai suami, kalian kena prihatin dengan perkara sebegini, kecuali kalian tidak kisah isteri tidur, golek gelentang ditatap’ bukan muhrimnya, kalau kisahkan, cuba usahakan agar isteri selesa di rumah anda. Ia bukan soal isteri mengada-ngada tidak mahu tidur di ruang tamu beramai-ramai, ia juga soal maruah isteri dan maruah anda sebagai suami.

Ada rakan lelaki saya cerita, kalau balik kampung, dia akan carikan hotel budget untuk bermalam, dan bercerita perihal ini kepada ibu dan ayahnya agar mereka tidak tersinggung, dan mak ayah dia redha, dan tidak berkecil hati dengan menantu.

Tetapi siang hari mereka sepenuhnya duduk di rumah mertua, malam betul-betul balik untuk tidur, selepas subuh dah kembali ke rumah orang tua, masak sarapan bersama-sama, makan tengahari, makan malam semua di rumah mak dia.

Hubungan menantu, mertua ipar duai juga tiada masalah. (kepandaian suami uruskan rumah tangga dan jaga hubungan baik amat penting)

Katanya memang ada 2 bilik je rumah mak ayah dia, dan anak-anak saudara lelaki perempuan semua dah besar-besar, dia utamakan kakak-kakaknya yang ada anak-anak dara untuk gunakan bilik, ahli keluarga tiada masalah dan memahami tanggungjawab dia menjaga kepentingan isterinya.

Yang jadi masalah saudara mara mula ‘bergossip’ “si anu tu menantu dia kekwat, balik tak nak duduk rumah mak mertua, sanggup sewa hotel bawa anak isteri duduk.” Perkara ini tidak akan timbul, kalau kita semua memahami apa yang saya sebutkan di atas, ‘memelihara aurat’.

Apa pun Al-Fatihah buat arwah bapa dan ibu mertua saya, yang saya kira amat baik kepada saya, bertuah dan bersyukurnya saya kerana mereka menerima saya seadanya, dan segala kelemahan saya mereka juga menerima seadaanya.

Kini rumah pusaka sebelah suami sepi, sebab semua anak-anak kerja luar dan sedikit usang kerana tidak didiami, saya merindui kemeriahan suasana menyambut puasa, hari dan berkumpul ketika kenduri kendara di situ.

Sesungguh, hargailah masa-masa yang kalian ada dengan orang tua dan sanak keluarga, kerana suatu hari nanti, kalian pasti akan merinduinya.

Bila balik melihat rumah usang, berhabuk, terbit rasa rindu,

“Bilik inilah aku tidur semasa kali pertama bermalam di rumah mertua”

“Ruang inilah, aku melihat anak-anak kecil aku merangkak, bertatih, dan Tok dan opah menyambut cucu di kerusi sambil mengagah anak-anak kecil ku”

“Di ruang makan inilah, pertama kali aku memasak menjamu mertua dengan masakanku, dan suami tersenyum bangga, isterinya pandai memasak untuk mertua”

“Di sudut inilah, anak-anak saudar berkhatan, dan bergantung kain ‘berpantang’

“Di bilik air inilah, aku menjerit bila nampak lipan sebesar jari telunjuk”

“Dihalaman inilah, anak-anak aku, dan sepupu-sepupunya riang gembira bermain bunga api”

Kini semua itu sudah tidak dirasai lagi, yang tinggal cuma sebuah kerinduan.

BACA: Perhatian Suri Rumah, Idea Segar Yang Murah Lagi Ringkas Ini Mungkin Mengembongkan Poket Anda

BACA juga : Kisah Bertunang 1 Saat Ini Akan Mengubah Persepsi Anda Tentang Bernikah

LIKE dan FOLLOW Vocket di Facebook serta Instagram


Isu Bertudung Dan Pengalaman Saya Bekerja Di Bidang Perhotelan

Hari ini saya terbaca muka depan di sebuah akhbar tempatan di mana seorang menteri membidas dan persoalkan kenyataan Persatuan Hotel Malaysia (MAH) yang mempertahankan tindakan operator hotel yang melarang pekerja wanita beragama Islam bertudung. Bagi pandangan saya, dakwaan Presiden Persatuan bahawa syarat yang dikenakan adalah mengikut SOP antarabangsa jelas amat mengarut.

Sebab saya BERHIJAB ketika bekerja di salah satu hotel bertaraf 5 bintang di Singapura. YA,SAYA BERHIJAB DI KOTA ASING. Pelik tapi benar. Tetapi itulah hakikatnya. Bukan saya sahaja, malah ada rakan saya juga menjalani culinary training program di US juga bebas berhijab.

Saya menceburi bidang perhotelan sejak berusia 16 tahun kerana selalu melihat abang kandung yang ketika itu bertugas sebagai Supervisor di bahagian coffee house. Untuk pengetahuan, saya dibesarkan dalam suasana yang menekankan aspek keagamaan yang tinggi dan agak konservatif.

Maka, bidang pekerjaan yang dipilih oleh abang saya sentiasa mencetuskan pertikaian di kalangan keluarga. Justeru apabila saya memilih kerja sambilan di bidang yang sama, ia turut mengundang kontrovesi.

Saya bekerja di bahagian banquet dan dugaan bermula sebaik saja saya bekerja. Walaupun ketika itu tidak bertudung, agak janggal apabila staff terus bekerja tanpa mengendahkan waktu solat. Kebanyakan acara bermula maghrib dan selesai selepas isya’, saya sendiri pernah dimaki kerana hilang sekejap untuk menunaikan kewajipan.

Hal ini menyebabkan saya adakala diberi pilihan sama ada bekerja atau balik. Ini juga menyebabkan saya sentiasa dimarahi kerana menimbulkan pelbagai soalan yang pada mereka adalah lebih baik menjaga susun atur perjalanan acara berbanding menjalankan tanggungjawab hakiki kita sebagai Islam. Boleh anda bayangkan?

Tapi Alhamdulillah, sepanjang saya bekerja belum pernah lagi diarah pulang kerana saya bertegas walaupun waktu agak terhad, saya tetap dengan pendirian saya. Selain itu, saya juga sering mempertikaikan tentang hidangan arak kepada tetamu.

Bagi pihak atasan, saya antara staff yang rebel dan sensitif. Persoalan saya, adakah saya terlalu rigid apabila melihat benda-benda yang terang-terangan jelas pada hukumnya?

Apabila terlalu lama bekerja, akhirnya minat itu datang menyebabkan saya ingin mengetahui lebih mendalam lagi dalam bidang ini. Ketika berusia 18 tahun, saya menghantar permohonan untuk menyertai satu latihan jangka pendek bagi melayakkan diri sebagai butler.

Memandangkan saya ada pengalaman bekerja yang agak lama, makanya pihak pengurusan memahami perkara berkaitan sensitiviti. Apabila melibatkan penyediaan arak serta bahan yang tidak halal, pihak pengurusan memberikan seorang rakan sekerja non muslim khas bagi menggantikan saya. Ketika itu, saya bersyukur hal itu seperti mula dititikberatkan.

Mungkin ada yang mempertikaikan kenapa jalan ini yang dipilih walaupun saya tetap dengan ijtihad saya. Dari pandangan saya, bergelar hotelier bukan sekadar anda melayan atau menghidang. Malah ianya lebih daripada itu.

Bekerja di sektor perhotelan membantu saya lebih yakin serta sentiasa peka dengan keadaan sekeliling. Anda perlu berketerampilan kemas sentiasa. Beretika serta sopan kerana anda bergerak sebagai duta kecil di dalam sesebuah organisasi hotel.

Apa yang saya pelajari di universiti, bidang perhotelan adalah satu jurusan yang menekankan keseluruhan aspek. Anda perlu berpengetahuan dalam setiap perkara, menjangkaui jangkaan seperti menu yang sesuai untuk vegetarian, makanan yang mempunyai alergik dan sebagainya.

Anda juga perlu alert sekiranya pelawat meminta sesuatu yang di luar daripada apa yang mampu ditawarkan oleh pihak hotel. Selain itu, di dalam subjek perhotelan juga anda boleh mempelajari mengapa dan kenapa di sebalik struktur rekacipta serta konsep yang cuba diketengahkan oleh sesuatu hotel.

Sebagai contoh, tahukah anda Sheraton, The Westin, St Regis, W Hotel, Aloft sebenarnya berada di bawah satu pengurusan yang sama iaitu Starwood Hotel and Resorts?

Ini secara langsung membuka peluang kepada sesiapa yang ingin mencuba suasana baru. Mereka boleh memohon untuk bertukar ke hotel lain di bawah pengurusan yang sama. Ini adalah satu keistimewaan kepada mereka yang berada di dalam bidang ini. Lebih manis sekiranya anda berpeluang menyertai opening team.

Hal dan isu bertudung ini sudah lama berlaku. Seorang rakan saya pernah mempertikaikan apabila permohonannya untuk menjalani latihan amali, beliau diarah membuka tudung waima dalam bidang pengurusan meskipun tidak nampak di mana relevannya.

Adakah apabila berhijab, maka pemikiran juga ditutup sekali? Selepas saya bergraduasi, hanya 4 dari rakan sekuliah yang benar-benar meneruskan perjuangan di dalam bidang pengurusan hotel serta kulinari.

Selebihnya? Sama ada bertukar angin atau terus melanjutkan pengajian dalam bidang Master untuk melayakkan diri sebagai Pensyarah. Rata-rata yang saya bertanya menjawab  YA,BERHIJAB ADALAH ISUNYA.

Apa relevannya bidang pengurusan ditawarkan kepada pelajar bertudung tetapi akhirnya kami terpaksa beralih ke bidang lain?

Natijahnya, ramai yang terpaksa akur rezeki mereka di tempat lain. Sijil mereka? Mungkin gah untuk tatapan sahaja tanpa dapat mengaplikasi ilmu yang dipelajari dalam bidang pekerjaan sebenar.

Hal ini pernah dibangkit di sekitar tahun 2006 apabila seorang pengarah akaun diarah berhenti kerja kerana bertudung. Justeru, apabila isu ini timbul semula saya bersyukur masih ada pihak yang mempertahankan pegangan serta pilihan untuk graduan seperti kami mengembangkan kerjaya di dalam bidang yang mempunyai prospek tinggi ini.

Kementerian haruslah menelusuri dasar serta memandang isu ini dengan serius agar tiada lambakan graduan dalam bidang pengurusan perhotelan hingga kami terkapai-kapai tanpa hala tuju. Sedangkan hakikatnya mereka mempunyai misi dan minat ke arah itu.

Pihak yang berkenaan harus sedar, imej bertudung bukan lagi imej kolot malah ini satu keunikan yang ada bagi negara yang mengangkat Islam sebagai agama rasmi.

Selain mempromosikan makanan halal, berpakaian sopan dan moden serta ciri-ciri Islam yang ada menambahkan keunikan serta menjadi imej yang lain di mata pelancong luar yang datang ke negara ini.

Pemikiran bahawa berpakaian ketat, skirt pendek serta mekap yang tebal untuk grooming haruslah diubah sepertimana konsep Islam Hadhari yang pernah diterapkan oleh bekas Perdana Menteri kita, Tun Dato’ Sri Haji Abdullah bin Haji Ahmad Badawi.